pythainlp/thai-wiki-dataset-v4 huggingface dataset:
พระวรวงศ์เธอ พระองค์เจ้าดนัยวรนุช

อำมาตย์เอก พระวรวงศ์เธอ พระองค์เจ้าดนัยวรนุช (พฤศจิกายน พ.ศ. 2422 - 5 ธันวาคม พ.ศ. 2455) เป็นพระโอรสในสมเด็จพระเจ้าบรมวงศ์เธอ เจ้าฟ้าจาตุรนต์รัศมี กรมพระจักรพรรดิพงษ์ ประสูติแต่หม่อมเอม จักรพันธุ์ ณ อยุธยา เมื่อเดือนพฤศจิกายน พ.ศ. 2422 เมื่อแรกประสูติมีพระอิสริยยศเป็นหม่อมเจ้า สมเด็จพระนางเจ้าสว่างวัฒนา พระบรมราชเทวี ทรงขอมาเลี้ยงดูด้วยกันกับสมเด็จพระบรมโอรสาธิราช เจ้าฟ้ามหาวชิรุณหิศ สยามมกุฎราชกุมาร ตั้งแต่ทรงเจริญชันษาได้ 6 ปี
วันที่ 11 กันยายน พ.ศ. 2435 หม่อมเจ้าดนัยวรนุชได้ผนวชเป็นสามเณร ณ พระอุโบสถ วัดพระศรีรัตนศาสดาราม โดยมีพระเจ้าบรมวงศ์เธอ กรมพระปวเรศวริยาลงกรณ์ เป็นพระอุปัชฌาย์ พระเจ้าน้องยาเธอ กรมหมื่นวชิรญาณวโรรส เป็นพระกรรมวาจาจารย์ ผนวชแล้วเสด็จไปประทับ ณ วัดบวรนิเวศราชวรวิหาร จนถึงวันที่ 22 มกราคม พ.ศ. 2435 จึงลาผนวช และวันที่ 23 สิงหาคม พ.ศ. 2447 ได้ผนวชเป็นพระภิกษุ ณ พระอุโบสถ วัดพระศรีรัตนศาสดาราม โดยมีพระเจ้าน้องยาเธอ กรมหมื่นวชิรญาณวโรรส เป็นพระอุปัชฌาย์ พระญาณวราภรณ์ (หม่อมราชวงศ์ชื่น สุจิตฺโต) เป็นพระกรรมวาจาจารย์ ผนวชแล้วประทับ ณ วัดบวรนิเวศราชวรวิหาร
หม่อมเจ้าดนัยวรนุชสิ้นชีพตักษัยด้วยพระโรค วัณโรค เมื่อวันที่ 5 ธันวาคม พ.ศ. 2455สิริชันษา 35 ปี มีพระราชพิธีพระราชทานเพลิงศพ ณ พระเมรุ วัดราชาธิวาสราชวรวิหาร ต่อมาพระบาทสมเด็จพระปกเกล้าเจ้าอยู่หัวทรงพระกรุณาโปรดเกล้าฯ สถาปนาเป็นพระวรวงศ์เธอ พระองค์เจ้า เมื่อวันที่ 8 พฤศจิกายน พ.ศ. 2470
พระโอรสและพระธิดา.
พระวรวงศ์เธอ พระองค์เจ้าดนัยวรนุช เสกสมรสกับหม่อมลิ้นจี่ จักรพันธุ์ ณ อยุธยา (สกุลเดิม สารสิน; 10 ตุลาคม พ.ศ. 2432 - 6 มกราคม พ.ศ. 2522) ธิดาของพระยาสารสินสวามิภักดิ์ (เทียนฮี้ สารสิน) มีพระโอรสและพระธิดา 2 คน ได้แก่
พระวรวงศ์เธอ พระองค์เจ้ามาลิศเสาวรส

พระวรวงศ์เธอ พระองค์เจ้ามาลิศเสาวรส (18 ธันวาคม พ.ศ. 2426 — 23 พฤศจิกายน พ.ศ. 2514) เป็นพระธิดาในสมเด็จพระเจ้าบรมวงศ์เธอ เจ้าฟ้าจาตุรนต์รัศมี กรมพระจักรพรรดิพงษ์ ประสูติแต่หม่อมพลัด จักรพันธุ์ ณ อยุธยา
พระประวัติ.
พระวรวงศ์เธอ พระองค์เจ้ามาลิศเสาวรส เป็นพระธิดาในสมเด็จพระเจ้าบรมวงศ์เธอ เจ้าฟ้าจาตุรนต์รัศมี กรมพระจักรพรรดิพงษ์ ประสูติแต่หม่อมพลัด จักรพันธุ์ ณ อยุธยา มีพระยศเมื่อประสูติเป็น "หม่อมเจ้า" ภายหลังได้รับการสถาปนาเป็น "พระวรวงศ์เธอ พระองค์เจ้า" ด้วยเหตุนี้ชาววังจึงเรียกท่านว่า "ท่านพระองค์หญิง" ส่วนผู้ที่อยู่ในสายราชสกุลศิริวงศ์ โปรดให้เรียกพระองค์ว่า "พี่ท่าน"
หลังการเปลี่ยนแปลงการปกครอง พ.ศ. 2475 พระวรวงศ์เธอ พระองค์เจ้ามาลิศเสาวรสเสด็จไปปฏิบัติธรรมที่วัดเขาบางทราย จังหวัดชลบุรี พร้อมด้วยหม่อมราชวงศ์จินต์ ลดาวัลย์ โดยได้ปลูกพระตำหนักมนารมย์ขึ้นเพื่ออาศัยปฏิบัติธรรม ซึ่งก่อนหน้านี้มีเจ้านายและนางในหลายท่านเข้าไปพำนักปฏิบัติธรรม ได้แก่ เจ้าจอมหม่อมราชวงศ์สดับ ในรัชกาลที่ 5 หม่อมช้อย ลดาวัลย์ ณ อยุธยา เจ้าจอมหม่อมราชวงศ์เฉียด ในรัชกาลที่ 5 เจ้าจอมหม่อมราชวงศ์หญิง ในรัชกาลที่ 5 หลังจากนั้นก็มีหม่อมราชวงศ์ลดา ยุคล ไปสร้างเรือนสมสุขวัลย์ และพระเจ้าบรมวงศ์เธอ พระองค์เจ้าวาปีบุษบากร เข้าไปสร้างพระตำหนักชั่วคราวเพื่อปฏิบัติธรรมภายในวัดเช่นกัน
พระวรวงศ์เธอ พระองค์เจ้ามาลิศเสาวรส สิ้นพระชนม์เมื่อวันที่ 23 พฤศจิกายน พ.ศ. 2514 สิริพระชันษา 87 ปี นับเป็นพระบุตรใน สมเด็จพระเจ้าบรมวงศ์เธอ เจ้าฟ้าจาตุรนต์รัศมี กรมพระจักรพรรดิพงษ์ ที่ดำรงพระชนม์เป็นพระองค์สุดท้าย
เบองาวันโซโล

เบองาวันโซโล (บางครั้งเรียก เพียง "โซโล", คำว่า Bengawan เป็นภาษาชวาโบราณ หมายถึง แม่น้ำ) เป็นแม่น้ำสายยาวที่สุดในเกาะชวา ของประเทศอินโดนีเซีย โดยมีความยาวประมาณ 540 กิโลเมตร มีความสำคัญในฐานะเป็นเส้นทางสัญจร แหล่งน้ำใช้อุปโภคบริโภค และแหล่งน้ำเพื่อการเกษตรของพื้นที่ทางตอนเหนือและตะวันออกของเกาะ นอกจากนี้ยังมีชื่อเสียงในแวดวงโบราณมานุษยวิทยาด้วย โดยมีการค้นพบซากมนุษย์โบราณหลายครั้งในพื้นที่หลายแห่งของลุ่มน้ำเหล่านี้ รวมทั้งซากดึกดำบรรพ์ของกะโหลกมนุษย์สมัยแรกๆ ที่มีชื่อเรียกกันทั่วไปว่า มนุษย์ชวา ด้วย 
ภูมิประเทศ.
แม่น้ำเบองาวันโซโล มีต้นกำเนิดที่ภูเขาไฟลาวู (Lawu) ในชวาตอนกลาง แล้วไหลไปทางเหนือ ผ่านทิวเขาเซวู ตลอดเส้นทาง มีสาขาแยกออกไปหลายช่วง มีแม่น้ำสาขาที่สำคัญ เช่น แม่น้ำมาดียุน แม่น้ำบรันตัส แม่น้ำโซโลยังผ่านไปทางตะวันออก สู่ชวาตะวันออก ผ่านทิวเขาเกินดัง และลุ่มน้ำโซโลซึ่งเป็นที่ราบ ทั้งนี้ได้ไหลผ่านเมืองใหญ่ชื่อ ซูราการ์ตา (ผู้คนในท้องถิ่นที่นี่เรียกว่า แม่น้ำโซโล) และสุดท้ายไหลออกไปที่ทะเลชวา ใกล้กับเมืองซูราบายา
ประวัติศาสตร์.
แม่น้ำสายนี้เป็นแรงบันดาลใจให้ เกอซัง มาร์โตฮาร์โตโน (Gesang Martohartono) แต่งเพลงเบองาวันโซโลขึ้น โดยพรรณนาถึงแม่น้ำสายนี้ และเป็นเพลงที่มีชื่อเสียงมากเพลงหนึ่งของอินโดนีเซีย
ผีตาหวานกับอาจารย์ตาโบ๋

ภาพยนตร์ไทยเรื่อง ผีตาหวานกับอาจารย์ตาโบ๋ เข้าฉายวันที่ 28 กุมภาพันธ์ พ.ศ. 2551 เป็นภาพยนตร์ที่เป็นรูปแบบ "หนังผีตลก" ที่เน้นการสอดแทรกมุขตลกทั้งมุขตลกทั่วไปและมุขตลกในสถานการณ์ที่ต้องเผชิญหน้ากับผีหรือศพ นอกจากนี้ภาพยนตร์เรื่องนี้ยังเน้นไปที่การดึงเอานักแสดงตลกชื่อดังมารวมกัน โดยเฉพาะนักแสดงตลกที่แสดงเป็นตัวละครหลักที่นับว่าเป็นนักแสดงขาประจำของภาพยนตร์ตลกของไทย
ภาพยนตร์ทำรายได้รวม 17 ล้านบาท
เนื้อเรื่องย่อ.
ผีตาหวาน... หญิงสาวชื่อหวานถูกข่มขืนแล้วฆ่า วิญญาณของเธอยังคงวนเวียนเพื่อรอวันจะแก้แค้น อีกทั้งเธอยังพบวิทย์ชายหนุ่มทั้งที่ความรักของเธอและเขานั้นเป็นไปไม่ได้
อาจารย์ตาโบ๋... อาจารย์ชื่อโบ๋ ที่ทุกคนในหมู่บ้านพากันเลื่อมใสว่ามีวิชาอาคมแต่แท้ที่จริงแล้วเป็นการจัดฉากของ บัว กร่าง เวอร์ พรรคพวกของอาจารย์โบ๋ที่สร้างสถานการณ์ต่างๆเพื่อหลอกลวงชาวบ้าน รวมกับความบังเอิญที่ทำให้ชาวบ้านเข้าใจว่าอาจารย์โบ๋ให้เลขเด็ดจนถูกรางวัล
ทั้งสองฝ่ายต่างมีผู้มุ่งร้ายคนเดียวกัน คือ เสี่ยอู๋ ที่ต้องการกำจัดวิญญาณของหวานเพราะกลัวหวานจะมาแก้แค้น ต้องการกำจัดอาจารย์โบ๋เพราะจะได้ไม่ใครให้เลขเด็ดแก่ชาวบ้านซึ่งเป็นการขัดผลประโยชน์ของเสี่ยอู๋
ภาพยนตร์เรื่องนี้เน้นไปที่การเผชิญหน้ากันระหว่างตัวละครหลักทั้งสี่คืออาจารย์โบ๋ บัว กร่าง เวอร์ กับผีหวานในหลากลักษณะ รวมถึงการสอดแทรกวิถีชีวิตแบบชาวบ้านในชนบท ที่แสดงออกด้วยการที่ชาวบ้านส่วนหนึ่งร่วมมือกันสร้างโบสถ์แต่อีกส่วนไปรวมตัวที่สำนักไสยศาสตร์
ว้อ ... หมาบ้ามหาสนุก

ว้อ ... หมาบ้ามหาสนุก เป็นภาพยนตร์ไทยที่ออกฉายเมื่อวันที่ 17 กรกฎาคม พ.ศ. 2551 กำกับโดยบรรจง สินธนมงคลกุล นำแสดงโดย อนุวัฒน์ ทาระพันธ์ ,เยาวลักษณ์ ตุ้มบุญ ,อาคม ปรีดากุล ,อำพล รัตนวงศ์, ชิติสรรค์ ไชยเสนา , สุดารัตน์ บุตรพรม ,วชิระ พานนนท์ , สายสิน วงษ์คำเหลา , บอล เชิญยิ้ม และชูศักดิ์ เอี่ยมสุข ทำรายได้รวม 27 ล้านบาท
เรื่องย่อ.
ว้อ ... หมาบ้ามหาสนุก เป็นเรื่องราวของหมู่บ้านแห่งหนึ่งที่จู่ๆคนในหมู่บ้านกลับถูกสัตว์ร้ายกัดตาย คนในหมู่บ้านจึงมองไปที่ โชค หมาวัดซึ่งเป็นสัตว์ตัวเดียวในหมู่บ้านทุกคนจึงเริ่มวิธีกำจัดเจ้าโชคเรื่องราวสนุกๆจึงเริ่มขึ้น
คำวิจารณ์.
วิมลศักดิ์ ปัญชรมาศ จาก "นิตยสารแฮมเบอร์เกอร์" วิจารณ์ไว้ว่า "ว้อ ... หมาบ้ามหาสนุก อาจประสบความสำเร็จในแง่ของอารมณ์ขัน แต่คำว่าตลก อาจะเป็นคนละความหมายกับสนุกก็ได้" และพูดถึงภาพรวมของหนังว่า "หนังประเภทนี้ ไม่ได้เน้นเนื้อหาของเนื้อเรื่องเท่าไหร่นัก แต่จะเน้นมุกความตลกเสียมากกว่า"
ปฏิกิริยาโฟโตฟอสโฟรีเลชัน

ปฏิกิริยาโฟโตฟอสโฟรีเลชั่น  เป็นการขนส่งอิเล็กตรอนไปตามตัวรับอิเล็กตรอนต่าง ๆ โดยเริ่มจากตัวให้อิเล็กตรอนตัวแรกคือน้ำ ส่งต่อกันไปเรื่อย ๆ จนถึง NADPH+H+ เป็นตัวรับอิเล็กตรอนตัวสุดท้าย ทั้งนี้ การขนส่งอิเล็กตรอนจะเกิดขึ้นได้เมื่อมีแสงเท่านั้น ในพืชชั้นสูง ปฏิกิริยานี้เกิดที่คลอโรพลาสต์ภายในคลอโรพลาสต์มีเยื่อหุ้มสองชั้น ซึ่งมีคุณสมบัติคล้ายเยื่อหุ้มของไมโทคอนเดรียคือ ชั้นนอกยอมให้สารทุกชนิดผ่านได้อย่างเป็นอิสระ ส่วนเยื่อหุ้มชั้นในยอมให้เฉพาะสารที่มีตัวพาที่เฉพาะผ่านได้เท่านั้น เยื่อหุ้มชั้นในของคลอโรพลาสต์เป็นชั้น ๆ เรียกไทลาคอยด์ (thylakoid) ซึ่งมีกลุ่มเอนไซม์ที่เกี่ยวข้องกับการขนส่งอิเล็กตรอนฝังตัวอยู่
แนวคิดเริ่มแรกที่ว่าแสงถูกใช้ในกระบวนการสังเคราะห์ด้วยแสงนั้นถูกเสนอขึ้นโดยแจน อิงเก็นเฮาซ์ในปี ค.ศ. 1779 ผู้ระบุว่าพืชนั้นจำเป็นต้องสัมผัสกับแสงแดด แม้ว่าโจเซฟ พริสต์ลีย์จะได้ทำการสังเกตการผลิตของออกซิเจนโดยปราศจากแสงเป็นองค์ประกอบไปแล้วใน ค.ศ. 1772 คอร์นีเลียส แวน นีลเสนอใน ค.ศ. 1931 ว่ากระบวนการสังเคราะห์ด้วยแสงเป็นกรณีของกลไกการทำงานทั่วไปซึ่งโฟตอนของแสงถูกใช้ในการทำให้เสื่อมสภาพโดยใช้แสงกับไฮโดรเจนตัวให้อิเล็กตรอนและไฮโดรเจนที่ใช้ในการลดก๊าซคาร์บอนไดออกไซด์ จากนั้นใน ค.ศ. 1939 โรบิน ฮิลล์ก็พิสูจน์ว่าคลอโรพลาสต์ที่ถูกแยกออกมาสามารถสร้างออกซิเจนได้ แต่ไม่สามารถตรึง CO2 ได้ ซึ่งแสดงให้เห็นว่าปฏิกิริยาที่ต้องใช้แสง และที่ไม่ต้องใช้แสง (หรือที่เรียกว่าปฏิกิริยามืด) สามารถเกิดขึ้นได้ในสถานที่ต่าง ๆ กัน นำไปสู่การค้นพบระบบแสง 1 และระบบแสง 2
การดูดกลืนแสง.
การดูดกลืนแสงที่เป็นจุดเริ่มต้นของการถ่ายเทอิเล็กตรอน ระบบการดูดกลืนแสงในพืชชั้นสูงมี 2 ระบบคือ 
การสังเคราะห์ ATP.
มีความคล้ายคลึงกับการสังเคระห์ ATP ในไมโทคอนเดรีย กล่าวคือ เมื่อมีการขนส่งอิเล็กตรอนให้ ไซโตโครมบีหกเอฟ (cytochrome b6f) จะมีการขับโปรตรอนออกไปยังช่องว่างระหว่างเยื่อหุ้ม เมื่อมีการไหลกลับของโปรตรอนเข้ามาในสโตรมาโดยผ่านเอนไซม์ ATP synthase จะได้พลังงาน ATP 
การขนส่งอิเล็กตรอนแบบเป็นวงจร.
เป็นการขนส่งอิเล็กตรอนจากphotosystem I ไปยังไซโตโครมบีหกเอฟ แล้วกลับคืนมาทดแทนอิเล็กตรอนที่เสียไปของphotosystem I อีก ทำให้การขนส่งอิเล็กตรอนแบบนี้จะได้เฉพาะ ATP ไม่เกิด NADPH + H+
ชีเซ่ง

ชีเซ่ง (เสียชีวิต ป. ค.ศ. 222–229) เป็นขุนพลภายใต้ขุนศึกซุนกวนในสมัยราชวงศ์ฮั่นตะวันออกตอนปลายถึงต้นสมัยสามก๊กของจีน
ชีเซ่งเป็นชาวเมืองลงเสียมีนิสัยกล้าหาญ ซื่อสัตย์ ชำนาญการรบทางเรือ เข้มงวดในระเบียบวินัย มักจะได้รับมอบหมายงานพร้อมกับเตงฮอง เช่นในตอนที่จิวยี่สั่งให้ไปฆ่าขงเบ้ง(แต่ไม่สำเร็จ) และในตอนที่สกัดขบวนของเล่าปี่และซุนฮูหยินที่ยกกลับเกงจิ๋ว (แต่ไม่สำเร็จเพราะไม่กล้าสังหารซุนฮูหยิน)
ชีเซ่งออกศึกในบังคับบัญชาของซุนกวนหลายครั้ง ครั้งสำคัญที่สุดได้รับการแต่งตั้งให้แม่ทัพป้องกันการรุกรานของพระเจ้าโจผีที่เมืองน้ำฉี ในครั้งนั้น ชัเซ่งสั้งทหารให้เอาฟางมาผูกเป็นรูปหุ่น ใส่เสื้อสีต่างๆให้มาก แล้วปักธงทิว รายไปตั้งแต่เมือน้ำฉีไปถึงเซ็กเทา ทำให้เสร็จในค่ำวันนั้ ฝ่ายพระเจ้าโจผี ครันรุ่งเช้า หมอกลงหนัก เห็นค่ายคูผู้คนและธงทิวเต็มไปหมดก็ตกใจ พอดีเกิดพายุประจวบกับได้รับข่าวว่าจูล่งแห่งจ๊กก๊กเข้าตีวุยก๊กตามคำสั่งขงเบ้ง จึงยกทัพกลับไป
เกียวก๊กโล

เกียวก๊กโล  เป็นตัวละครในวรรณกรรมจีนอิงประวัติศาสตร์เรื่องสามก๊กที่มีตัวตนจริงในประวัติศาสตร์ในยุคสามก๊ก บิดาของนางไต้เกี้ยวและเสียวเกี้ยว มีบทบาทในตอนเล่าปี่แต่งงานกับซุนฮูหยิน โดยเป็นผู้ยกย่องคุณธรรมของเล่าปี่ให้ง่อก๊กไท่ฟัง และเป็นผู้ช่วยเล่าปี่ให้พ้นจากการหมายปองร้ายของจิวยี่
เจียวขิม

เจียวขิม  เป็นตัวละครในวรรณกรรมจีนอิงประวัติศาสตร์เรื่องสามก๊กที่มีตัวตนจริงในประวัติศาสตร์ในยุคสามก๊ก ขุนพลคนสำคัญแห่งง่อก๊ก เป็นชาวเมืองฉิวฉุน มีชื่อรองว่า กงอี๋ เป็นคนรอบคอบซื่อตรง เห็นแก่ประโยชน์ส่วนรวมมากกว่าประโยชน์ส่วนตน ช่ำชองการรบทางเรือ เจียวขิมเดิมเป็นโจรร่วมกับจิวท่าย ต่อมาทั้งสองได้ร่วมมือกับซุนเซ็กก่อตั้งแคว้นกังตั๋ง เจียวขิมได้ทำการรบมีความชอบหลายครั้ง ซุนกวนจึงตั้งให้เป็นตั้งโค้วเจียงจวิน (นายพล)เจียวขิมถึงแก่กรรมระหว่างยกกองเรือรบกลับจากอำเภอเหมี่ยน
กันหยง

กันหยง หรือ ตันหยง มีชื่อในสำเนียงจีนกลางว่าเจี่ยนหยง (#เปลี่ยนทาง) มีชื่อรองว่าเสี่ยนเหอ (#เปลี่ยนทาง) เป็นตัวละครในวรรณกรรมจีนอิงประวัติศาสตร์เรื่องสามก๊ก เสนาธิการของเล่าปี่ รับใช้เล่าปี่ตั้งแต่เริ่มตั้งตัว เป็นคนเฉลียวฉลาด กันหยงผู้นี้เป็นคนแนะนำวิธีหลีกหนีจากอ้วนเสี้ยว ในเวลานั้น เล่าปี่อยู่กับอ้วนเสี้ยว เพราะโจโฉตีเมืองชีจิ๋วของตนแตก โดยอ้างว่าจะไปเกลี้ยกล่อมเล่าเปียวให้สวามิภักดิ์ต่ออ้วนเสี้ยว
อันดับท่าอากาศยานที่มีความหนาแน่นสูงสุดในกรณีจำนวนผู้โดยสารระหว่างประเทศ

นี่คือ รายชื่อท่าอากาศยานที่มีความหนาแน่นสูงสุดในกรณีจำนวนผู้โดยสารระหว่างประเทศ
ข้อมูลปี พ.ศ.2556.
ข้อมูลจากสภาสมาคมท่าอากาศยานระหว่างประเทศ (มกราคม-ธันวาคม) มีดังนี้
โกยเถอะโยม

โกยเถอะโยม เป็นภาพยนตร์ไทย แนวตลก ดราม่า ที่ออกฉายเมื่อ 3 สิงหาคม พ.ศ. 2549 ผลงานกำกับเรื่องแรกโดย จาตุรงค์ มกจ๊ก และนำแสดงโดย จาตุรงค์ มกจ๊ก, น้องพี หรือ ประสิทธิโชค มานะสันทัดชาติ, โก๊ะตี๋ อารามบอย หรือ เจริญพร อ่อนละม้าย, เจมมี่ - จามร ตันธนะศิริวงษ์, ใบเฟิร์น - พัสกร พลบูรณ์, จิ้ม ชวนชื่น หรือ นพดล ทรงแสง, ค่อม ชวนชื่น, จอย ชวนชื่น, นก - วนิดา แสงสุข, พุดเดิ้ล - ปาจรีย์ ณ นคร, สุเมธ องอาจ, พิม Big Brother และ หยินมี่ Big Brother
เรื่องย่อ.
เรื่องราวของผีเด็กเร่ร่อน (น้องพี มกจ๊ก) ผีเด็กตนตายเพราะ วิไล (ลักขณา วัธนวงส์ศิริ) ผู้เป็นแม่ไปทำแท้ง เขาต้องการตามหาพ่อซึ่งไม่เคยพบหน้ากันมาก่อน แต่ด้วยความเหงาและอยากมีเพื่อน ผีเด็กจึงชอบปรากฏตัวให้ผู้คนได้เห็นอย่างซุกซน ซึ่งในการปรากฏตัวทุกครั้ง ได้สร้างความอลหม่านวุ่นวาย และความหวาดกลัวให้กับชาวบ้าน จนชาวบ้านทุกคนต้องรวมพลคนกลัวผีขึ้นมา และแห่กันไปพึ่ง หลวงพ่อ (จตุรงค์ มกจ๊ก) เจ้าอาวาสวัดแห่งหนึ่งในหมู่บ้าน เจ๊หลี (วนิดา แสงสุข) เจ้าของร้านขายของชำที่มีลูกสาวชื่อ กิ๊ก (พิมพ์ชนก พลบูรณ์) ที่ไปแอบชอบกับเด็กวัดก้นกุฏิที่ชื่อ หรั่ง (เจมมี่ - จามร ตันธนะศิริวงษ์) โดยมี กบ (โก๊ะตี๋ อารามบอย) เด็กวัดคู่หูที่คอยช่วยเหลือทั้งสอง จากการขัดขวางความรักของเจ๊หลี และตามขบวนมาด้วย ลุงชู (จิ้ม ชวนชื่น) ภารโรงมาดเนี๊ยบ ที่แอบชอบเจ๊หลีจนออกนอกหน้า มาพร้อมกับ เฮียเท๊งขายหมู (แอนนา ม๊กจ๊ก) และชาวบ้านอีกมากมาย ที่ต่างเจอเรื่องวุ่น ๆ และความน่ากลัวของผีเด็ก จึงมารวมตัวกันที่ศาลาวัด และเล่าเรื่องราวความหวาดกลัวเหล่านั้น ด้วยมุกตลกต่าง ๆ และร่วมกันคิดหาวิธีกำจัดผีเด็ก สุดท้ายทุกคนจึงตัดสินใจที่จะเผชิญหน้ากับผีเด็ก
แหล่งข้อมูลอื่น.
เดอะทิงทิงส์

เดอะ ทิง ทิงส์  เป็นวงดนตรีจากประเทศอังกฤษ ในแนวอิเล็คโทร-อินดี้-ป็อป ประกอบด้วยสมาชิก 2 คน คือ เคที่ ไวท์ (ร้องนำ,เบสดรัม,กีตาร์) นักร้องสาวจากแมนเชสเตอร์ และ จูลส์ เดอ มาร์ติโน (ร้อง,กลอง ,อีเลคโทรนิก) หนุ่มจากลอนดอน 
ชื่อวงชื่อวง The Ting Tings มาจากชื่อ เพื่อนสาวชาวจีน ‘Ting Ting’ ของเคที่ และยังมาจากเสียง Ting ที่มักจะดังเวลาที่เราคิดอะไรดีๆ ออก และยังหมายถึงเสียงกระดิ่งเวลามันดังอีกด้วย นอกจากนี้ยังหมายถึงสมาชิก 2 คนของวง จึงเป็น 2 Tings 
โดยนิตยสาร NME ของประเทศอังกฤษ ได้กล่าวว่า “วง The Ting Tings เป็นวงดนตรีหน้าใหม่ที่น่าตื่นเต้นเร้าใจที่ของประเทศอังกฤษเลยทีเดียว” และยังเป็นวงที่มีคะแนนโหวตสูงสุดเป็นอันดับ 3 จาก BBC ให้เป็น “1 ใน 10 วงดนตรีที่น่าจับตามองที่สุดแห่งปี 2008” มีผลงานอัลบั้มแรกคือ ‘We Started Nothing” ซึ่งสามารถขึ้นอันดับ 1 ในอังกฤษได้ และมีซิงเกิลดังคือเพลง "That's Not My Name" ที่สามารถขึ้นอันดับ 1
จักรพรรดิซ่งเกาจง

<templatestyles src="Stack/styles.css"/>
จักรพรรดิซ่งเกาจง (12 มิถุนายน ค.ศ. 1107 – 9 พฤศจิกายน ค.ศ. 1187) พระนามเดิม "เจ้าโก้ว" ทรงเป็นจักรพรรดิองค์ที่ 10 แห่งราชวงศ์ซ่งของประเทศจีน และเป็นจักรพรรดิองค์แรกของแห่งราชวงศ์ซ่งใต้ ในปี ค.ศ. 1127 พระองค์ได้ละทิ้งราชธานีไคเฟิงหลังการรุกรานของชนเผ่านฺหวี่เจินหรือพวกจิน ไปตั้งมั่นที่เมืองหลินอัน (臨安; ปัจจุบันนี้คือเมืองหางโจว 杭州) จากนั้นจึงได้เสด็จขึ้นครองราชย์และสถาปนาราชวงศ์ซ่งขึ้นใหม่ในชื่อราชวงศ์ซ่งใต้ พระองค์ทรงอยู่ในราชสมบัติระหว่างปี ค.ศ. 1127 - 1162
พระราชประวัติ.
จักรพรรดิซ่งเกาจงเป็นพระราชโอรสองค์ที่ 5 ของจักรพรรดิซ่งฮุ่ยจง และเป็นพระราชอนุชาต่างพระราชมารดาของจักรพรรดิซ่งชินจง พระราชมารดาของพระองค์เป็นพระสนมจากสกุลเว่ย (韋) ซึ่งได้รับการสถาปนาหลังการสิ้นพระชนม์จากจักรพรรดิซ่งเกาจงเป็นพระพันปีหลวงเสียงหยิน (顯仁皇后, ค.ศ. 1080 - 1159)
จักรพรรดิซ่งเกาจงทรงเคยปกครองพื้นที่แห่งหนึ่งราชวงศ์ซ่งเหนือมาก่อน ต่อมาหลังจักรพรรดิซ่งชินจงและจักรพรรดิซ่งฮุ่ยจงทรงถูกพวกจินจับกุมเป็นเชลยแล้ว พระองค์จึงขึ้นครองราชสมบัติเป็นจักรพรรดิลำดับถัดมาและสถาปนาราชวงศ์ซ่งใต้ขึ้น ในรัชกาลของพระองค์นั้นจักรวรรดิซ่งใต้ต้องทำสงครามกับชาวจินอยู่เสมอ ในชั้นต้นพระองค์ได้ให้แม่ทัพคนสำคัญ เช่น หลี่กัง งักฮุย หานซื่อจง และอวี่หยุนเหวิน ตรึงกำลังชาวจินไว้ อย่างไรก็ตาม หลังจากการต่อสู้ยาวนาหลายปีและประสบชัยชนะด้านการทหาร จักรพรรดิซ่งเกาจงก็ได้ทรงเปลี่ยนมาดำเนินนโยบายสันติและปกป้องดินแดนเป็นหลัก หนึ่งในเหตุผลสำคัญในการดำเนินนโยบายดังกล่าวก็คือ พระองค์และอัครมหาเสนาบดีฉินฮุ่ยไม่ต้องการให้กองทัพซ่งใต้เอาชัยจากชาวจินอย่างเบ็ดเสร็จและช่วยเหลือจักรพรรดิซ่งชินจงและจักรพรรดิซ่งฮุ่ยจงได้ เพื่อว่าจักรพรรดิซ่งเกาจงจะได้อยู่ในราชสมบัติต่อไป ผลที่ปรากฏคือพระองค์และฉินฮุ่ยได้วางแผนบังคับให้แม่ทัพงักฮุยต้องถอนทัพกลับมาด้วยคำสั่งที่กำกวม แล้วหาทางจับงักฮุยประหารชีวิตเสียโดยปราศจากความผิด และถอดถอนแม่ทัพหานซื่อจงออกจากตำแหน่งทางการทหารทั้งหมด จากนั้นพระองค์ได้ลงพระนามใน “สัญญาสงบศึกเส้าซิง” กับชาวจิน ซึ่งสัญญาที่ซ่งใต้เสียเปรียบจินเป็นอย่างมาก กล่าวคือ ซ่งใต้ต้องยอมยกดินแดนจำนวนมากให้แก่ราชวงศ์จินเพื่อแลกกับการสงบศึก และต้องส่งบรรณาการให้กับชาวจินด้วย
จักรพรรดิซ่งเกาจงยังทรงเป็นกวีที่สำคัญพระองค์หนึ่งของจีน และทรงมีอิทธิพลอย่างสำคัญต่อกวีชาวจีนในรุ่นต่อมาด้วย ผลงานชิ้นหนึ่งของพระองค์ที่ยังหลงเหลือมาถึงปัจจุบันคือ "บทกวีสี่วรรคว่าด้วยภูเขาสวรรค์" (Quatrain on the Heavenly Mountain) 
วันที่ 24 กรกฎาคม ค.ศ. 1162 จักรพรรดิซ่งเกาจงสละราชย์ให้จ้าวเชิ่นพระโอรสบุญธรรม ขึ้นเป็นจักรพรรดิซ่งเซี่ยวจง ส่วนจักรพรรดิซ่งเกาจงได้รับยศพระเจ้าหลวง (太上皇) และยังมีอำนาจทางการเมืองอยู่ต่อไป หลังครองราชย์นานกว่า 35 ปี แต่ยังทรงดำรงพระชนม์จนถึง ค.ศ. 1187 จึงเสด็จสวรรคต พระชนมายุได้ 80 พรรษา
ปาปัวนิวกินี (เพลง)

ปาปัวนิวกินี  เป็นเพลงของวงอิเล็กทรอนิกส์ เดอะฟิวเจอร์ซาวด์ออฟลอนดอน ออกจำหน่ายใน ค.ศ. 1991 โดยเป็นเพลงเปิดตัวของวงและภายหลังอยู่ในอัลบั้มชุด "Accelerator" ซิงเกิลนี้อยู่ในอันดับ 22 ของชาร์ตซิงเกิลแห่งสหราชอาณาจักร
อภิสมัย ศรีรังสรรค์

แพทย์หญิง อภิสมัย ศรีรังสรรค์ ชื่อเล่น เบิร์ท อดีตนางสาวไทยประจำปี พ.ศ. 2542 นับเป็นคนที่ 36 เป็นผู้ประกาศข่าวและพิธีกรประจำสถานีโทรทัศน์ไอทีวีและช่อง 7 สี ปัจจุบัน เป็น ผู้อำนวยการศูนย์จิตรักษ์กรุงเทพ โรงพยาบาลกรุงเทพ
ประวัติ.
พ.ญ.อภิสมัย ศรีรังสรรค์ เกิดเมื่อวันที่ 15 ธันวาคม พ.ศ. 2517 ณ จังหวัดนครปฐม จบประถมศึกษาที่โรงเรียนฐานบินกำแพงแสน มัธยมศึกษาตอนต้นที่โรงเรียนสาธิตแห่งมหาวิทยาลัยเกษตรศาสตร์ วิทยาเขตกำแพงแสน มัธยมศึกษาตอนปลายโรงเรียนสตรีวิทยา จบการศึกษาปริญญาตรีจาก คณะแพทยศาสตร์ มหาวิทยาลัยขอนแก่น วุฒิบัตรผู้เชี่ยวชาญสาขาจิตเวชศาสตร์ ภาควิชาจิตเวชศาสตร์ คณะแพทยศาสตร์ศิริราชพยาบาล และได้เข้าทำงานที่โรงพยาบาลศรีธัญญา กรมสุขภาพจิต กระทรวงสาธารณสุข จังหวัดนนทบุรีแล้วได้อยู่ฝ่ายจิตแพทย์ทั่วไป 
เบิร์ทได้เข้าประกวดนางสาวไทยประจำปี พ.ศ. 2542 และชนะการประกวดได้รับตำแหน่งนางสาวไทยคนที่ 36 ได้เป็นตัวแทนสาวไทยไปประกวดนางงามจักรวาล 1999 ที่ตรินิแดดและโตเบโก และเป็นนางสาวไทยคนสุดท้ายที่ได้ไปประกวดนางงามจักรวาลหลังประกวดแล้วได้เป็นผู้ประกาศข่าวสถานีโทรทัศน์สีกองทัพบกช่อง 7 ต่อมาได้เป็นพิธีกรรายการเพราะฉันคือผู้หญิงทางไอทีวี ปัจจุบันเป็นผู้อำนวยการศูนย์จิตรักษ์กรุงเทพ โรงพยาบาลกรุงเทพ
ด้านชีวิตส่วนตัว อภิสมัยได้เข้าพิธีมงคลสมรสกับ แอนดริว ชาร์ล เมลกา ชาวอเมริกัน เมื่อวันที่ 21 มกราคม พ.ศ. 2555
การทำงาน.
ในปี พ.ศ. 2564 ได้รับแต่งตั้งเป็นผู้ช่วยโฆษกของศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (ศบค.) ตั้งแต่วันที่ 14 มกราคม พ.ศ. 2564
เชร็ค 3

เชร็ค 3  เป็นภาพยนตร์แอนิเมชันในปี 2007 เป็นภาพยนตร์ภาค 3 ของเชร็ค สร้างโดยเจฟฟรีย์ แคตเซนเบิร์กให้กับดรีมเวิร์กส์แอนิเมชัน และจัดจำหน่ายโดยพาราเมาต์พิกเจอส์ ออกฉายในสหรัฐอเมริกาเมื่อวันที่ 18 พฤษภาคม ค.ศ. 2007
เนื้อเรื่อง.
ใน ฟาร์ ฟาร์ อเวย์ กษัตริย์แฮโรล์เกิดอาการป่วยหนัก เขาได้บอกกับเชร็คเพื่อหากษัตริย์ครองราชสมบัติคนต่อไป แล้วกษัตริย์แฮโรลด์จึงสิ้นพระชนม์บนพระแท่นบรรทมดอกบัวในอ่างน้ำทองคำ 
พระราชวงศ์และประชาชนทุกคนไว้อาลัยกันอย่างแสนเศร้า ส่วนเจ้าชายชาร์มมิ่งจะได้ขึ้นเป็นกษัตริย์แห่ง ฟาร์ ฟาร์ อเวย์ วันรุ่งขึ้น เชร็คและสหาย 2 ตัว ดองกี้ และ พุซ อิน บู๊ท ได้ออกเดินทางไปที่ไกลไปถึงที่หมาย ฟีโอน่าได้ตะโกนกับเชร็คว่า "เจ้ากำลังจะเป็นพ่อแล้ว" พอมาถึงเชร็คและสหายได้ไปถึงเกาะแห่งหนึ่ง เกาะนั้นเป็นที่ตั้งของมหาวิทยาลัยที่ใหญ่โตมากที่สุด เขาและสหายได้ไปหากษัตริย์ต่อไป คือ "อาร์เธอร์หรือ อาร์ตี้" เชร็คได้จับผิดคนมาเป็นแลนซ์ลอดแทน ขณะที่เชร็คจับแลนซ์ลอดอยู่ แลนซ์ลอดพูดกับเชร็คว่า "ปล่อยข้า อสูรกาย" และเชร็คย้อนต่อว่า "หยุดดิ้นได้ไหม อาร์เธอร์" แลนซ์ลอดพูดอีกทีว่า "ข้าไม่ใช่ อาร์เธอร์ ข้าชื่อแลนซ์ลอด คนผอมแห้งนี่สิ อาร์เธอร์" แล้วอาร์ตี้คนนี้ตกใจวิ่งหนีไปในที่สุด พวกนักศึกษาได้เข้าการประกวดมาสคอตแห่งปีนี้ พวกเชร็คได้มาอาคารนี้เพื่อหาอาร์เธอร์ ซึ่งเขาถูกห้อยตัวอยู่ข้างบน นักศึกษาทุกคนสั่งให้เชร็คเขมือบเขา เชร็คไม่ฟังใครได้มาบอกกับนักศึกษาว่า "เรามาที่นี่ เพื่อไม่กินเขา" แล้วเชร็คแต่งตั้งให้เขาเป็นกษัตริย์ของฟาร์ ฟาร์ อเวย์ คนใหม่ อาร์ตี้ได้กล่าวกับนักศึกษาเพื่อจะไปสู่โลกใหม่อย่างเต็มที่สำหรับเขา
แล้วเชร็คพร้อมสหาย ได้ขึ้นเรือเพื่อไปท่าเรือของฟาร์ ฟาร์ อเวย์ และอาร์เธอร์กำลังเร่าร้อนกับการเป็นกษัตริย์อยู่ แล้วอาเธอร์ขับเรือจนเกิดปัญหาขึ้นและเรือลำนี้ไปติดที่เกาะของเมอร์ลิน ซึ่งเมอร์ลินนั้นอาศัยอยู่ในถ้ำนี้ เชร็ค สหาย และ อาร์เธอร์ ได้ไปพบกับเมอร์ลิน แล้วพักค้างคืนที่นี่ ตอนต่อมาเจ้าชายชาร์มมิ่งพร้อมกับพวกวายร้ายทั้งหมดได้ออกโจมตีนคร ฟาร์ ฟาร์ อเวย์ และครองอาณาจักรแห่งนี้ ราชินีลิลเลี่ยนกับเจ้าหญิงในเทพนิยายทั้งหมดที่จะหาทางหนีรอด ยกเว้นราพันเซลเท่านั้นที่ถูกจับไปพบชาร์มมิ่งในความรักของเธอ ตอนนั้นที่เกาะของเมอร์ลินกัปตันฮุกและลูกน้องได้จับเชร็คพร้อมสหาย และเชร็คได้กำจัดศัตรูหมดสิ้น ขณะนั้นบนเวทีของชาร์มมิ่ง ราพันเซลได้เริ่มเล่นละครบนหอคอยจำลอง เชร็คได้แอบเข้าไปบุก แต่เชร็คถูกมัดโซ่ไว้แล้วชาร์มมิ่งได้ให้อธิบายกับผู้ชม ในเรื่องการฆ่าเชร็คพร้อมกับสหายของเขา แต่แล้วอาร์ตี้ได้เข้ามาปลอบโยนให้กับเหล่าร้ายให้เป็นจิตใจดี ชาร์มมิ่งโกรธกับอาร์ตี้และแย่งบัลลังค์คืนแต่ชาร์มมิ่งพลาดท่าไปในการต่อสู้ แต่แล้วหางของดราก้อนได้ฟาดหอคอยจำลองทับใส่ชาร์มมิ่งเสียชีวิตและมงกุฎของเขาได้กระเด็นออกมา แล้วเชร็ค และ ทุกคนยินดีให้อาร์ตี้เป็นกษัตริย์ของฟาร์ ฟาร์ อเวย์ ตลอดมา และในกระท่อมของเชร็คนั้น เชร็คและฟีโอน่าได้เป็นครอบครัวและมีลูกอย่างสมหวัง
เอเวอร์แลนด์

เอเวอร์แลนด์  เป็นสวนสนุกกลางแจ้งของประเทศเกาหลีใต้ สวนสนุกนี้ถูกขนานนามว่า ดิสนีย์แลนด์เกาหลี เป็นสวนสนุกกลางแจ้งที่ใหญ่ที่สุดของประเทศ โดยมีบริษัทซัมซุงเป็นเจ้าของ ตั้งอยู่ท่ามกลางหุบเขา ท่านจะได้นั่งกระเช้าลิฟท์ และท่องไปกับโลกของสัตว์ป่าซาฟารี ชมไลเกอร์ (สิงโตผสมกับเสือ) แฝดคู่แรกของโลก ที่นี่ท่านจะพบว่าเจ้าป่าสิงโต และเสือสามารถอยู่ด้วยกันได้อย่างเป็นสุข ชมความน่ารักของหมีที่สามารถสื่อสารกับคนขับรถได้เป็นอย่างดี เข้าสู่ดินแดนแห่งเทพนิยาย สวนสี่ฤดู ซึ่งจะปลูกดอกไม้เปลี่ยนไปตามฤดูกาลและสนุกกับเครื่องเล่นนานาชนิด อาทิเช่น สเปสทัวร์ รถไฟเหาะ หนอนสะบัด ชมกิจกรรมและการแสดงต่าง ๆ ที่จัดตามตารางประจำวัน ด้วยบัตรเข้าชมแบบ Big 5 ชอบปิ้งในร้านค้าของที่ระลึกและ Outlet
อีเทิร์นนิตี้บ็อกซ์

อีเทิร์นนิตี้บ็อกซ์ (Eternity-Box) ก่อตั้งในต้นปี 2548 โดยเริ่มจากมีแค่ กีต้าร์ เบส กลอง ไม่มีคนร้อง รวมตัวมาได้เป็นระยะเวลาเกือบครึ่งปี จึงได้มีนักร้องนำเข้ามาร่วมทำงานด้วย หลังจากนั้นได้เริ่มต้นการแสดงดนตรีโดยการเล่นเพลง Cover ของศิลปินต่างประเทศ เช่น วง เช่น Killswitch engage และ ได้เริ่มแต่งเพลงของตัวเองขึ้น เพื่อใช้เล่นในงานคอนเสริต์ต่างๆ ปัจจุบันกำลังทำอัลบั้มอยู่กับ Screamlab records. 
สมาชิก.
Eternity-box มีแรงบันดาลใจในการเล่นดนตรีแนว metal มาจากความชื่นชอบส่วนตัวที่แตกต่าง และ ไม่ชอบอะไรที่เหมือนกับคนอื่น ซึ่งจะชอบฟังดนตรีแนว pop, hip-hop หรือ เพลงแนวตลาดทั่วไปที่คนส่วนใหญ่นิยมฟัง ซึ่งทำให้รู้สึกว่าน่าเบื่อ และ ไม่น่าตื่นเต้น สมาชิกส่วนหนึ่งของวงจึงเริ่มค้นหาความต้องการที่แท้จริงของตัวเอง อุ้ยและนัน จึงตัดสินใจว่าจะเริ่มเล่นดนตรีอย่างจริงจัง ถึงแม้ว่าจะไม่ได้รับการสนับสนุนจากทางบ้านเลยก็ตาม
อุ้ยและนันเป็นสมาชิกของวงดนตรีวงหนึ่งในสมัยมัธยมต้น ภายหลังทั้งสองคนตัดสินใจลาออกจากวงนั้น เพื่อมาตั้งวงใหม่เพื่อเล่นเพลงแนว Nu-metal เมื่อปี 2542 โดยมีสมาชิกทั้งหมด 4 คน รวมวงกันมาได้ระยะหนึ่งจนถึงปี 2545 ได้มีการเปลี่ยนแปลงสมาชิกของวง 1 คน คือ มือกลอง เนื่องจากมือกลองคนเก่าประสบอุบัติเหตุเอ็นข้อมือขาด ทำให้ไม่สามารถตีกลองได้อีกต่อไป โดยมือกลองที่เข้ามาแทนที่มือกลองคนเก่า คือ ตั้ว มือกลองคนปัจจุบัน ทางวงได้ทำเพลงของตัวเองพร้อมกับเล่นคัพเวอร์วงดนตรีต่างประเทศ ในงานคอนเสริต์ใต้ดินต่างๆ แต่ไม่ประสบความสำเร็จเท่าที่ควร อีกทั้งมีปัญหามากมายที่เกิดขึ้นกับทางวง ทั้งปัญหาทางด้านการเงิน และ การซ้อมดนตรีแต่ก็ผ่านพ้นมาได้ เนื่องจากความช่วยเหลือของ คุณพ่อและคุณแม่ของอุ้ย 
จนกระทั่งต่อมาได้มีการเปลี่ยนแปลงนักร้องนำของวง เนื่องจากทิศทางในการทำงานเพลงแตกต่างกัน จากนั้นจึงได้ เม นักร้องคนปัจจุบันมาร่วมงานกับวง โดยการแนะนำและชักชวนของ ตั้ว ซึ่งเรียนอยู่ที่เดียวกัน หลังจากที่ทุกอย่างลงตัว ทางวงก็เริ่มทำงานเพลงกันอีกครั้งกับสไตล์เพลงแนวใหม่ในแบบของพวกเรา อย่างเมามันส์ และ ออดิชั่นตามงานคอนเสริต์ใต้ดินต่างๆ ซึ่งได้และไม่ได้บ้าง จนกระทั่งได้มาเล่นคอนเสริต์ในงาน The Sound of Ally 2006 และได้มาพบกับพี่แบน ซึ่งชักชวนพวกเราเข้ามาร่วมงานกับทาง Screamlab Records
“สำหรับพวกเราแล้วการได้ร่วมงานกับ Screamlab Records ถือเป็นจุดสูงสุดที่เรามีอยู่ตอนนี้ และ พวกเราหวังว่า พวกคุณทุกคนที่ฟังเพลงของพวกเรา คงชื่นชอบในผลงานที่พวกเราสร้างมันขึ้นมาด้วยใจของพวกเราทุกคน we are Eternity-box”
ผลงานที่ผ่านมา
• เพลง Memory Still Remind อัลบั้ม Science of Scream(Compilation Album)
• เพลง Rain of Blood อัลบั้ม Science of Scream(Compilation Album)
• เพลง เหยยียบมันขึนไป (Surprise single free download)
โรงเรียนราชประชานุเคราะห์ ๓๘

โรงเรียนราชประชานุเคราะห์ 38 เดิมชื่อโรงเรียนราชกรูดวิทยา เป็นโรงเรียนสังกัดกรมสามัญศึกษาเดิม เปลี่ยนมาเป็นโรงเรียนศึกษาสงเคราะห์จัดการศึกษาสำหรับเด็กด้อยโอกาส เมื่อวันที่ 8 เมษายน พ.ศ. 2548 ภายใต้การดูแลของมูลนิธิราชประชานุเคราะห์ในพระบรมราชูปถัมภ์ จัดกิจกรรมการเรียนการสอน 4 ช่วงชั้น ตั้งแต่ระดับชั้นประถมศึกษาปีที่ 1 – ชั้นมัธยมศึกษาปีที่ 6 
ปัจจุบันบริหารโดยผู้อำนวยการพรเทพ แป้นเพชร มีบุคลากรครูประจำการ 16 คน พนักงานราชการ 2 คน และครูอัตราจ้าง 21 คน
"โรงเรียนราชประชานุเคราะห์ 38" ยึดการบริหารจัดการแบบมีส่วนร่วม และดำเนินโครงการตามพระราชดำริ อย่างหลากหลาย ได้แก่
โครงการสวนพฤกษศาสตร์โรงเรียน , ปลูกพืชผักสวนครัว , การเพาะเห็ด , การเลี้ยงสุกร ,การเลี้ยงปลา , โครงการรักการอ่าน , ห้องสมุดเฉลิมพระเกียรติ และโครงการเกษตรอินทรีย์ ซึ่งได้รับความไว้วางใจจากชุมชนให้เป็นโรงเรียนนำร่อง Bio Diesel 
นอกจากนี้โรงเรียนยังได้จัดกิจกรรมส่งเสริมหลักสูตรอย่างหลากหลายให้เหมาะสมกับสภาพการณ์ของผู้เรียน ฝึกฝนให้เป็นคนที่รู้คุณค่าของเวลา ใช้เวลาว่างให้เป็นประโยชน์ทั้งต่อตนเองและสังคมส่วนรวม ทั้งเวลาหลังเลิกเรียนและวันหยุดเสาร์-อาทิตย์ ได้แก่
 1. กิจกรรมกีฬา ผู้เรียนได้แสดงความสามารถด้านกีฬา ช่วยให้ร่างกายสมบูรณ์แข็งแรง มีจิตใจที่แจ่มใส และบางประเภทสามารถสร้างชื่อเสียงให้แก่โรงเรียนได้ อาทิเช่น กีฬาตะกร้อ เปตอง และ ฟุตบอล
 2. กิจกรรมส่งเสริมการงานอาชีพ โดยจัดกิจกรรมตามกลุ่มความสนใจ ให้ผู้เรียนมีความรู้ความเข้าใจ ฝึกปฏิบัติและนำไปใช้ในชีวิตประจำวันได้ ได้แก่ การปลูกพืชผัก การเลี้ยงสัตว์ การสร้างอาชีพค้าขายที่สามารถสร้างรายได้ระหว่างเรียนให้แก่ผู้เรียนได้
 3.กิจกรรมนันทนาการ มีกิจกรรมตามกลุ่มสนใจได้แก่ การแสดงโปงลาง การแสดงดนตรีคาราโอเกะ ที่เปิดโอกาสให้ผู้เรียนได้แสดงความสามารถด้านการขับร้อง ดนตรี และร่ายรำอย่างมีความสุข และสามารถสร้างชื่อเสียงให้โรงเรียนเป็นที่รู้จักแพร่หลายในชุมชนได้
หม่อมเจ้านนทิยาวัด สวัสดิวัตน์

หม่อมเจ้านนทิยาวัด สวัสดิวัตน์ (25 เมษายน พ.ศ. 2452 – 18 ตุลาคม พ.ศ. 2501) พระโอรสในสมเด็จพระเจ้าบรมวงศ์เธอ กรมพระสวัสดิวัดนวิศิษฎ์ กับพระเจ้าวรวงศ์เธอ พระองค์เจ้าอาภาพรรณี เป็นพระโสทรานุชาในสมเด็จพระนางเจ้ารำไพพรรณี พระบรมราชินี
พระประวัติ.
หม่อมเจ้านนทิยาวัด สวัสดิวัตน์ เป็นพระโอรสในสมเด็จพระเจ้าบรมวงศ์เธอ กรมพระสวัสดิวัดนวิศิษฎ์ กับพระเจ้าวรวงศ์เธอ พระองค์เจ้าอาภาพรรณี ประสูติเมื่อวันที่ 25 เมษายน พ.ศ. 2452 ทรงสำเร็จการศึกษาจากโรงเรียนประจำที่นิวอิงแลนด์ สหรัฐ และจากวูสเตอร์อะแคเดมี เมืองวูสเตอร์ รัฐแมสซาชูเซตส์ เมื่อปี พ.ศ. 2470 เสกสมรสกับหม่อมเจ้าสุวภาพเพราพรรณ สวัสดิวัตน์ (ราชสกุลเดิม วุฒิชัย) พระธิดาในพระเจ้าบรมวงศ์เธอ กรมหลวงสิงหวิกรมเกรียงไกร เมื่อวันที่ 15 มกราคม พ.ศ. 2478 มีโอรส-ธิดา 5 คน ได้แก่
หม่อมเจ้านนทิยาวัด สวัสดิวัตน์ ถึงชีพิตักษัยเมื่อวันที่ 18 ตุลาคม พ.ศ. 2501 สิริชันษา 49 ปี
งานการเมือง.
หม่อมเจ้านนทิยาวัด สวัสดิวัตน์ เคยได้รับแต่งตั้งเป็นรัฐมนตรีช่วยว่าการกระทรวงการต่างประเทศ เมื่อปี พ.ศ. 2490 ในรัฐบาลของพลเรือตรี ถวัลย์ ธำรงนาวาสวัสดิ์
หม่อมเจ้าโสภณภราไดย สวัสดิวัตน์

หม่อมเจ้าโสภณภราไดย สวัสดิวัตน์ (8 มกราคม พ.ศ. 2447 – 17 กรกฎาคม พ.ศ. 2514) พระโอรสในสมเด็จพระเจ้าบรมวงศ์เธอ กรมพระสวัสดิวัดนวิศิษฎ์ กับพระเจ้าวรวงศ์เธอ พระองค์เจ้าอาภาพรรณี เป็นพระโสทรเชษฐาในสมเด็จพระนางเจ้ารำไพพรรณี พระบรมราชินี ทรงสำเร็จการศึกษาจากโรงเรียนเทพศิรินทร์ 
หม่อมเจ้าโสภณภราไดย เสกสมรสกับพระวรวงศ์เธอ พระองค์เจ้ามยุรฉัตร พระธิดาในพระเจ้าบรมวงศ์เธอ กรมพระกำแพงเพชรอัครโยธิน กับพระเจ้าวรวงศ์เธอ พระองค์เจ้าประภาวสิทธิ์นฤมล เมื่อวันที่ 7 สิงหาคม พ.ศ. 2473 มีโอรสคนเดียว คือ หม่อมราชวงศ์พรรธนภณ สวัสดิวัตน์ (ชื่อเดิม: หม่อมราชวงศ์ฉัตรโสภณ สวัสดิวัตน์)
นอกจากนี้ ยังมีโอรสธิดาอีก 7 คน ได้แก่
หม่อมเจ้าโสภณภราไดย สวัสดิวัตน์ ถึงชีพิตักษัยเมื่อวันที่ 17 กรกฎาคม พ.ศ. 2514 สิริชันษา 67 ปี
หม่อมเจ้าอรชุนชิษณุ สวัสดิวัตน์

พลโท หม่อมเจ้าอรชุนชิษณุ สวัสดิวัตน์ (15 มกราคม พ.ศ. 2454 — 26 ตุลาคม พ.ศ. 2512) เป็นพระโอรสในสมเด็จพระเจ้าบรมวงศ์เธอ กรมพระสวัสดิวัดนวิศิษฎ์ กับพระเจ้าวรวงศ์เธอ พระองค์เจ้าอาภาพรรณี เป็นพระโสทรานุชาในสมเด็จพระนางเจ้ารำไพพรรณี พระบรมราชินี
หม่อมเจ้าอรชุนชิษณุ เสกสมรสกับพระเจ้าวรวงศ์เธอ พระองค์เจ้าจันทรกานตมณี (พระธิดาในสมเด็จพระเจ้าบรมวงศ์เธอ เจ้าฟ้าบริพัตรสุขุมพันธุ์ กรมพระนครสวรรค์วรพินิต กับหม่อมเจ้าประสงค์สม ไชยันต์) เมื่อวันที่ 25 พฤษภาคม พ.ศ. 2479 มีโอรสธิดาสองคน คือ หม่อมราชวงศ์เดือนเด่น กิติยากร (สมรสกับหม่อมราชวงศ์สฤษดิคุณ กิติยากร) และหม่อมราชวงศ์ชิษณุสรร สวัสดิวัตน์
หม่อมเจ้าอรชุนชิษณุ สวัสดิวัตน์ สิ้นชีพตักษัยเมื่อวันที่ 26 ตุลาคม พ.ศ. 2512 สิริชันษา 58 ปี
หม่อมเจ้าอาชวดิศ ดิศกุล

หม่อมเจ้าอาชวดิศ ดิศกุล (23 มีนาคม พ.ศ. 2457 - 4 ธันวาคม พ.ศ. 2518) มีพระนามลำลองว่า ท่านชายใหม่ เป็นพระโอรสในสมเด็จพระเจ้าบรมวงศ์เธอ กรมพระยาดำรงราชานุภาพ ประสูติแต่หม่อมเจิม ดิศกุล ณ อยุธยา เมื่อวันที่ 23 มีนาคม พ.ศ. 2456 (ปฏิทินสากลคือพ.ศ. 2457) เสกสมรสกับพระเจ้าวรวงศ์เธอ พระองค์เจ้าศิริรัตนบุษบง (พระธิดาในสมเด็จพระเจ้าบรมวงศ์เธอ เจ้าฟ้าบริพัตรสุขุมพันธุ์ กรมพระนครสวรรค์วรพินิต กับหม่อมเจ้าประสงค์สม บริพัตร) เมื่อวันที่ 22 สิงหาคม พ.ศ. 2490 แต่ไม่มีโอรสธิดาด้วยกัน มีเพียงโอรสบุญธรรมคือ ฤทธิ์ดำรง ดิศกุล ซึ่งเป็นบุตรของณรงค์ฤทธิ์ บุญ-หลง กับหม่อมราชวงศ์บุศยทิพย์ เทวกุล (นัดดาของหม่อมเจ้าอาชวดิศ ดิศกุล)
หม่อมเจ้าอาชวดิศ ดิศกุล ทรงเป็นนักเรียนอังกฤษรุ่นเดียวกับหม่อมราชวงศ์คึกฤทธิ์ ปราโมช ทรงเคยเป็นผู้จัดการฝ่ายการเงิน โรงไฟฟ้าวัดเลียบ แล้วได้รับการชักชวนจากหม่อมราชวงศ์คึกฤทธิ์ ปราโมช ให้มาเป็นผู้บริหารธนาคารกรุงเทพฯ พาณิชย์การ ทรงดำรงตำแหน่งกรรมการผู้จัดการธนาคาร จนกระทั่งสิ้นชีพตักษัยอย่างกะทันหันเมื่อวันที่ 4 ธันวาคม พ.ศ. 2518 สิริชันษา 62 ปี
โซยูทิงก์ยูแคนดานซ์ ฤดูกาลที่ 3

โซยูทิงก์ยูแคนดานซ์ เป็นรายการเรียลลิตี้โชว์ของสหรัฐอเมริกา สร้างโดยไซมอน ฟูลเลอร์, ไนเจล ลิธโกว์, อัลเลน ชาพิโร และแบร์รี่ อเดลแมน โดยเป็นรายการแข่งขันเต้นรำในสไตล์ต่างๆ เช่น ฮิพฮอพ ไจฟ์ ลีลาศ เต้นร่วมสมัย ฮัสเซิล บรอดเวย์ ควิกสเต็ป เวสต์โคสต์สวิง สมูธวอลซ์ เป็นต้น ในฤดูกาลที่ 3 นี้เริ่มออกอากาศเมื่อวันที่ 24 พฤษภาคม 2007 และจะมีผู้เข้าร่วมแข่งขันถูกคัดออกสัปดาห์ละ 2 คนเป็นหญิง 1 คนและชาย 1 คนในทุกสัปดาห์จาก 20 คน ผู้ชนะจะได้เงินรางวัล 250,000 เหรียญสหรัฐอเมริกา ผู้ชนะเลิศได้แก่ เซบรา จอห์นสัน ซึ่งเป็นผู้หญิงคนแรกที่ชนะเลิศการแข่งขัน พร้อมกับตำแหน่ง "นักเต้นคนโปรดของอเมริกา"(America's Favourite Dancer) ซึ่งรวมผลโหวตสำหรับเฉพาะรอบสุดท้ายกว่า 16 ล้านโหวต ออกอากาศในประเทศไทยทาง True Visions ช่อง True Series ทุกวันเสาร์ เวลา 20.00 น.
การออดิชั่น.
การออดิชั่นในรอบแรกจะจัดขึ้นในเมืองต่างๆ โดยมี ไนเจล ลิธโกว์ และ แมรี่ เมอร์ฟี่ย์ เป็นกรรมการหลัก โดยในแต่ละสัปดาห์ก็จะมีกรรมการรับเชิญมาร่วมตัดสินด้วย
สัปดาห์ลาสเวกัส.
นักเต้นที่ผ่านรอบคัดเลือกรอบแรก ต้องกลับมาคัดเลือกอีกครั้งในสัปดาห์ลาสเวกัส เพื่อเรียนการเต้นในรูปแบบต่างๆ และสำหรับฤดูกาลนี้มีความพิเศษ คือ หลังจากที่ผ่านการเต้นจากผู้สอนเต้นแล้ว ผู้เข้ารอบที่เหลือ จะต้องจับกลุ่ม แล้วเลือกซีดีเพลง หลังจากนั้นต้องออกแบบท่าเต้นให้ตรงตามรูปแบบการเต้น และเข้ากับเพลงที่ได้ด้วย และเมื่อผ่านจากรอบเต้นกลุ่มแล้ว นักเต้นจึงจะได้เต้นเดี่ยวต่อหน้าคณะกรรมการ และจาก 34 คนที่ผ่านรอบเต้นกลุ่ม กรรมการตัดสินใจที่จะเลือกเอานักเต้นเพียง 20 คนเท่านั้น ที่จะผ่านเข้าสู่รอบจริงในรายการ
ผู้เข้าแข่งขัน.
นักเต้น 20 คนสุดท้าย.
ตารางการคัดออก.
 
 
¹ เจสซี่ เพราลต้า ไม่ได้ขึ้นแสดงโชว์เต้นคู่ ทำให้ต้องทำการเต้นเดี่ยว โดยไม่เกี่ยวกับการยืนปากเหว 3 คู่แต่อย่างใด
² เนื่องจากทางสถานีฟ็อกซ์ ได้ถ่ายทอดการแข่งขันอเมริกันฟุตบอลในช่วงเวลาของรายการ ทำให้การประกาศผลจากเดิมที่ออกอากาศทุกวันพฤหัส จึงต้องทำการบันทึกเทปไว้ แล้วย้ายมาออกอากาศในวันจันทร์แทน และเพื่อรักษาผลการตัดสินไม่ให้รั่วไหลก่อนที่จะออกอากาศ ผู้ชมและทีมงานที่ไม่เกี่ยวข้อง จึงต้องออกจากสตูดิโอ ก่อนจะมีการประกาศผล
การแข่งขัน.
สัปดาห์ที่ 1 (13 มิถุนายน 2007).
"กรรมการ:" ไนเจล ลิธโกว์, แมรี่ เมอร์ฟี่ย์ และ แดน คาราตี้
สัปดาห์ที่ 2 (20 มิถุนายน 2007).
"กรรมการ:" ไนเจล ลิธโกว์, แมรี่ เมอร์ฟี่ย์ และ มีอา ไมเคิลส์
สัปดาห์ที่ 3 (27 มิถุนายน 2007).
"กรรมการ:" ไนเจล ลิธโกว์, แมรี่ เมอร์ฟี่ย์ และ เด็บบี้ อัลเลน
 * ไม่สามารถขึ้นแสดงได้ เนื่องจากปัญหาทางการแพทย์ จึงต้องมาแสดงในวันประกาศผล
สัปดาห์ที่ 4 (11 กรกฎาคม 2007).
"กรรมการ:" ไนเจล ลิธโกว์, แมรี่ เมอร์ฟี่ย์ และ อดัม แชงค์แมน
สัปดาห์ที่ 5 (18 กรกฎาคม 2007).
"กรรมการ:" ไนเจล ลิธโกว์, แมรี่ เมอร์ฟี่ย์ และ เว้ด ร็อบสัน
สัปดาห์ที่ 6 (25 กรกฎาคม 2007).
"กรรมการ:" ไนเจล ลิธโกว์, แมรี่ เมอร์ฟี่ย์ และ มีอา ไมเคิลส์
สัปดาห์ที่ 7 (1 สิงหาคม 2007).
"กรรมการ:" ไนเจล ลิธโกว์, แมรี่ เมอร์ฟี่ย์ และ อดัม แชงค์แมน
สัปดาห์ที่ 8 (8 สิงหาคม 2007).
"กรรมการ:" ไนเจล ลิธโกว์, แมรี่ เมอร์ฟี่ย์ และ เด็บบี้ อัลเลน
สัปดาห์ที่ 9 (15 สิงหาคม 2007).
"กรรมการ:" ไนเจล ลิธโกว์, แมรี่ เมอร์ฟี่ย์, แดน คาราตี้
การประกาศผล.
สัปดาห์ที่ 9 (16 สิงหาคม 2007).
"กรรมการ" ไนเจล ลิธโกว์, แมรี่ เมอร์ฟี่ย์, แดน คาราตี้, เว้ด ร็อบสัน, เชน สปาร์คส์ และ มีอา ไมเคิลส์
ซุนฮิว (สฺวิน โยว)

ซุนฮิว (157-214) ชื่อรอง กงต๋า (公達) เป็นรัฐบุรุษที่มีชีวิตอยู่ในปลายราชวงศ์ฮั่นตะวันออก และทำหน้าที่เป็นที่ปรึกษาของโจโฉ เกิดในตระกูลซุนผู้ทรงอิทธิพลของเมืองอิ๋งชวน ซุนฮิวได้รับคัดเลือกให้รับราชการโดยขุนพลโฮจิ๋น เมื่อตั๋งโต๊ะ ควบคุมราชสำนักฮั่นระหว่างปี ค.ศ. 189 ถึงปี ค.ศ. 192 ซุนฮิววางแผนร่วมกับอีกสี่คนเพื่อลอบสังหารเขา แต่ถูกค้นพบและถูกคุมขัง หลังจากที่เขาได้รับการปล่อยตัวหลังจากที่ตั๋งโต๊ะถึงแก่กรรม เขาต้องการรับราชการเป็นเจ้าเมืองปาฉู่ แต่สุดท้ายได้ไปเป็นขุนนางในมณฑลเกงจิ๋ว
ในปี ค.ศ. 196 หลังจากโจโฉได้ต้อนรับ พระเจ้าเหี้ยนเต้ และสถาปนาเมืองหลวงใหม่ขึ้นในฮูโต๋ เขาเชิญซุนฮิวมาที่เมืองหลวงเพื่อทำหน้าที่เป็นราชเลขาและที่ปรึกษาทางทหาร จากนั้นมา ซุนฮิวเป็นรัฐบุรุษของฮั่นและผู้ใต้บังคับบัญชาของโจโฉ เขาร่วมกับโจโฉในการรบในฐานะที่ปรึกษาทางยุทธวิธีและผู้บังคับบัญชาเป็นครั้งคราว ระหว่างปี ค.ศ. 198 ถึงปี ค.ศ. 207 เขาแนะนำโจโฉในการต่อสู้กับขุนศึกคู่แข่งเช่นเตียวสิ้ว ลิโป้ อ้วนเสี้ยว และผู้สืบทอดของอ้วนเสี้ยว ในปี ค.ศ. 207 ตามคำแนะนำของโจโฉ พระเจ้าเหี้ยนเต้แต่งตั้งซุนฮิวเป็น หลิงซู่ติงโหว (陵樹亭侯) เพื่อเป็นเกียรติแก่เขาสำหรับผลงานของเขา ในปี ค.ศ. 213 หลังจากโจโฉได้รับพระราชทานบรรดาศักดิ์เป็น เว่ยกง จากพระเจ้าเหี้ยนเต้ ซุนฮิวได้รับแต่งตั้งเป็นเลขานุการของโจโฉ ในปี ค.ศ. 214 ขณะติดตามโจโฉไปรบกับซุนกวน ซุนฮิวถึงแก่กรรมจากความเจ็บป่วยระหว่างทาง อธิบายว่าเป็นนักคิดที่ลึกซึ้ง เป็นที่รู้จักในเรื่องการทำตัวสมถะและซ่อนความสามารถและความสำเร็จที่แท้จริงของเขาเบื้องหลังความโง่เขลา คนขี้ขลาดและอ่อนแอ
หมายห้ามออกนอกสาธารณรัฐ

หมายห้ามออกนอกสาธารณรัฐ (เรียกโดยย่อว่า ne exeat) เป็นหมายที่ออกโดยศาลสูงสุดในประเทศที่ใช้กฎหมายระบบคอมมอนลอว์ เพื่อห้ามมิให้มีการเคลื่อนไหวไปจากเขตอำนาจศาล ซึ่งกลุ่มบุคคลหรือทรัพย์สินอันอยู่ระหว่างการพิพาท
ชื่อในภาษาละตินแปลตามตัวบทอักษรได้ว่า "ห้ามมิให้ผู้นั้นออกจากสาธารณรัฐเชียว" 
ในปัจจุบัน หมายเช่นนี้ไม่เป็นที่แพร่หลายในสากลประเทศนัก อย่างไรก็ดี ประมวลกฎหมายรัษฎากรระหว่างประเทศแห่งสหรัฐอเมริกาคงให้อำนาจศาลออกหมายเช่นว่านี้อยู่
การกระทำอนาจารต่อหน้าธารกำนัล

การกระทำอนาจารต่อหน้าธารกำนัล  ได้แก่ การกระทำใด ๆ ของบุคคลโดยจงใจจะให้ปรากฏแก่สาธารณชนซึ่งความลามกอนาจารหรือสิ่งอันขัดต่อความสงบเรียบร้อยหรือศีลธรรมอันดีของประชาชน ซึ่งการกระทำเช่นนี้บางทีก็เป็นความผิดตามกฎหมาย เช่น ในประเทศไทยถือเป็นความผิดอาญาขั้นลหุโทษ
จังหวัดชวากลาง

ชวากลาง หรือ จาวาเตองะฮ์  เป็นจังหวัดหนึ่งของประเทศอินโดนีเซีย เมืองหลักคือเซอมารัง นับเป็นหนึ่งในจังหวัดทั้งหกของเกาะชวา ชวากลางมีจุดเด่นทั้งด้านวัฒนธรรม และทางการเมือง ยกยาการ์ตาเป็นส่วนสำคัญแห่งหนึ่งของชวากลาง อย่างไรก็ตาม ในเชิงการบริหารแล้ว เมืองนี้และพื้นที่โดยรอบเป็นพื้นที่พิเศษที่แยกต่างหาก นับตั้งแต่อินโดนีเซียประกาศเอกราช 
จังหวัดชวากลางมีพื้นที่ 32,548.20 ตารางกิโลเมตร หรือประมาณหนึ่งในสี่ของพื้นที่เกาะชวา มีประชากร 31,820,000 (พ.ศ. 2548) จึงเป็นจังหวัดที่มีประชากรมากเป็นอันดับสามของอินโดนีเซีย รองจากชวาตะวันตกและชวาตะวันออก และมีประชากรประมาณหนึ่งในสี่ของเกาะ
หน่วยการบริหาร.
พื้นที่จังหวัดชวาตะวันตกแบ่งออกเป็น 29 อำเภอหรือ"กาบูปาเต็น" 6 นครหรือ"โกตา" และ 576 ตำบลหรือ"เกอจามาตัน"
เดอะเควสต์ (ภาพยนตร์)

เดอะ เควสต์  เป็นภาพยนตร์ปี 1996 ออกฉายเมื่อ 26 เมษายน ค.ศ. 1996 เป็นผลงานกำกับเรื่องแรกของฌอง-คล็อด แวน แดมม์ ถ่ายทำในประเทศไทย มีชื่อไทยว่า "2 ฅนบ้าเกินคน"
ขุนศึกพิศดารสะท้านโลก

ขุนศึกพิศดารสะท้านโลก  เป็นภาพยนตร์ล้อเลียนสัญชาติอเมริกันค.ศ. 2008 ที่เขียนและกำกับโดยเจสัน ฟรีดเบิร์กและแอรอน เซลต์เซอร์ ถึงแม้ว่าจะได้รับเสียงวิจารณ์ในแง่ลบอย่างมาก ภาพยนตร์นี้ยังคงประสบความสำเร็จในบ็อกซ์ออฟฟิซ โดยได้รายได้ 84 ล้านดอลลาร์สหรัฐต่อต้นทุน 30 ล้านดอลลาร์สหรัฐ
พุสซีแคตดอลส์

พุสซีแคต ดอลส์  เป็นกลุ่มศิลปินหญิงล้วน ชาวอเมริกัน กลุ่มนักเต้นโชว์ที่โด่งดังใน ลอสแอนเจลิส ด้วยสไตล์แบบ Burlesque ก่อตั้งโดยโรบิน แอนทิน นักออกแบบท่าเต้นชื่อดังในปี ค.ศ. 1995 หลังจากเต้นโชว์ในลอสแอนเจลิสไม่นาน จึงตัดสินใจเปลี่ยนพวกเธอให้กลายเป็น Music Group โดยมีสมาชิกทั้งหมด 6 คน ประกอบไปด้วย นิโคล เชอร์ซิงเงอร์, เจสสิก้า ซัตทา, แอชลีย์ โรเบิร์ตส์, คิมเบอร์ลีย์ ไวแอตต์, คาร์มิต บาชาร์ และเมโลดี้ ธอร์นตัน และได้ออกผลงานชุดแรกในปี 2005 กับอัลบั้ม "PCD" ที่มีเพลงดังอย่าง "Don’t Cha" ที่ได้บัสตา ไรมส์มาช่วยร้อง เพลงนี้สามารถขึ้นอันดับ 2 ในชาร์ตบิลบอร์ด และอันดับ 1 ในยูเคชาร์ต
ซิงเกิลที่ 2 StickWitU สามารถขึ้นถึงอันดับ 5 บนชาร์ตบิลบอร์ดและอันดับ 1 บนยูเคชาร์ตและยังถูกเสนอชื่อในรางวัลแกรมมี สาขาเพลงป็อปโดยศิลปินคู่หรือกลุ่มยอดเยี่ยม และหลังจากนั้นไม่นานพวกเธอก็ตัดสินใจส่งซิงเกิล Buttons ที่ร่วมกับ Snoop Dogg ออกมาจากอัลบั้มนี้ สามารถขึ้นถึงอันดับที่ 3 ใน Billboard Hot 100 รวมถึงคว้าอันดับ 3 บน UK Chart นอกจากนั้นด้วยความร้อนแรงของมิวสิกวิดีโอทำให้เพลงนี้กลายเป็น Best Video of 2006 ของ Vh1's Top 40 Videos ในปี 2006 และยังรับรางวัล Best Dance Video ในงานประกาศผล MTV Video Music Awards ในปี 2006 อีกด้วย
ในปี ค.ศ. 2008 พวกเธอกลับมาอีกครั้งกับอัลบั้ม "Doll Domination" ที่ได้ร่วมงานกับ Timbaland, Cee-Lo, Rodney Jerkins และ Sean Garrett มาร่วมงาน โดยมี When I Grow Up เป็นซิงเกิลเปิดตัว ผลงานการโปรดิวซ์ของ Rodney Jerkins
ทัชมายบอดี

"ทัชมายบอดี" (Touch My Body) คือผลงานการประพันธ์ร่วมกันของมารายห์ แครี, คริสโตเฟอร์ สตีวาร์ด, คริสไตล์ และเดอะ-ดรีม สำหรับอัลบั้มที่ 11 ของมารายห์ "E=MC2 อำนวยการสร้างโดย มารายห์ แครี, คริสโตเฟอร์ สตีวาร์ด และแนช เพลงนี้ได้ออกเผยแพร่เป็นซิงเกิลแรกของอัลบั้มนี้ และเพลงนี้ก็เป็นเพลงที่ 18 ของมารายห์ที่ขึ้นอันดับ 1 ในชาร์ตบิลบอร์ดเพลงยอดนิยม 100 เพลง 
รูปแบบและรายชื่อเพลง.
แผ่นไวนิล 12 นิว (ยุโรป)
ซิงเกิลซีดี (ยุโรป)
ซิงเกิลซีดี (ญี่ปุ่น)
ซีดีซิงเกิลแผ่นที่ 1 (สหราชอาณาจักร) 
ซีดีซิงเกิลแผ่นที่ 2 (สหราชอาณาจักร) 
ซีดีซิงเกิลเพื่อการประชาสัมพันธ์ในสหรัฐอเมริกา 
ชาร์ต.
<templatestyles src="Col-begin/styles.css"/>
คาเรน ม็อก

คาเรน ม็อก (Karen Mok) หรือ ม่อ เหวิน เหว่ย (จีน: 莫文蔚, พินอิน: Mò Wénwèi) เกิดเมื่อวันที่ 2 มิถุนายน ค.ศ. 1970 เป็น ดารานักร้องที่ประสบความสำเร็จตั้งแต่ปี 1993 โดยเริ่มจากเป็นนักแสดง คาเรนเริ่มมีผลงานเพลงและได้รับรางวัลศิลปินหญิงยอดเยี่ยมจากรางวัลโกลเด้น เมโลดี้ ในไต้หวัน (เทียบเท่าแกรมมี่อวอร์ดของวงการเพลงจีน)รางวัลจาก MTV China, CCTV-MTV Music Honors ในปี 2000 และ 2003 และรางวัล SMG-MTV Style Gala 2004 ส่วนในปี 2005 เธอเป็นดาราเอเชียคนแรกที่ได้รับบทเด่นในละครบรอดเวย์เรื่อง Rent
ภาพยนตร์ที่เธอแสดง ได้แก่ เส้าหลิน ซอคเกอร์, The God of Cookery และ So Close และภาพยนตร์เรื่อง Fallen Angels ของหว่อง คาไว ทำให้เธอได้รับรางวัลดาราสมทบหญิงยอดเยี่ยม จากเวที Hong Kong Film Award และ Golden Bauhinia Awards รวมทั้งผลงานเรื่อง The Coffin ด้วย นอกจากนี้เธอยังได้เป็นพิธีกรในงานเอ็มทีวี เอเชีย อวอร์ดส 2008 ที่มาเลเซียด้วย
ยูนิเวอร์แซลมิวสิกกรุป

ยูนิเวอร์แซลมิวสิกกรุป  หรือ ยูเอ็มจี (UMG) เป็นกลุ่มธุรกิจและกลุ่มค่ายเพลงที่ใหญ่ที่สุดในอุตสาหกรรมการบันทึกเสียง เป็นหนึ่งในสามค่ายเพลงยักษ์ใหญ่ หรือที่เรียกกันว่า บิ๊กทรี (Big three) ก่อตั้งขึ้นในปี ค.ศ. 1934 ในนาม เดคคา เรคคอร์ดส ก่อนจะขยับขยายกิจการและเปลี่ยนชื่อเป็น เอ็มซีเอมิวสิกเอนเตอร์เทนเมนท์ และเป็น ยูนิเวอร์ซัลมิวสิค ในที่สุด
ปัจจุบันยูนิเวอร์แซลมิวสิกกรุปเป็นบริษัทในเครือวีว็องดี (Vivendi) ของประเทศฝรั่งเศส มีส่วนแบ่งทางการตลาด 25.5% และมีค่ายดนตรีสำคัญ ๆ ในสังกัดอย่าง อินเตอร์สโคป, โมทาวน์ และไอส์แลนด์เดฟแจม เป็นต้น
วัฏจักรกรดซิตริก

วัฏจักรกรดซิตริก หรือ วัฏจักรเครบส์  หรือ วัฏจักรกรดไตรคาร์บอกซิลิก เป็นวัฏจักรกลางในการผลิต ATP รวมทั้ง NADH + H+ และ FADH2 ที่จะเข้าสู่ปฏิกิริยาฟอสโฟรีเลชั่นเพื่อสร้าง ATP ต่อไป เกิดขึ้นบริเวณเมทริกซ์ซึ่งเป็นของเหลวในไมโทคอนเดรีย โดยมีการสลายแอซิทิลโคเอนไซม์ เอ ซึ่งจะเกิดแก๊สคาร์บอนไดออกไซด์ และเก็บพลังงานจากปฏิกิริยาดังกล่าวไว้ในรูปของ NADH FADH2 และ ATP การย่อยสลายสารอาหารใด ๆ ให้สมบูรณ์เป็นคาร์บอนไดออกไซด์และน้ำต้องเข้าวัฏจักรนี้เสมอ เป็นขั้นตอนการสร้างคาร์บอนไดออกไซด์มากที่สุดในการหายใจระดับเซลล์
ขั้นตอนของวัฏจักรกรดซิตริก.
ปฏิกิริยาที่ 1 แอซิติลโคเอนไซม์ เอ จะรวมตัวกับกรดออกซาโลแอซิติกและน้ำ เป็นกรดซิตริก โดยอาศัยการเร่งการเกิดปฏิกิริยาของเอนไซม์ซิเตรตซินเทส (Citrate synthase) 
ปฏิกิริยาที่ 2 กรดซิตริกสูญเสียน้ำไป และกลายเป็นกรดซิสแอคอนิติก (Cisaconitic acid) โดยอาศัยการเร่งปฏิกิริยาของเอนไซม์ซิสแอคอนิเตส (Cisaconitase) แล้วกรดซิสแอคอนิติก รวมตัวกับน้ำเปลี่ยนไปเป็นกรดไอโซซิตริก (Isocitric acid) โดยอาศัยเอนไซม์ตัวเดิม
 ปฏิกิริยาที่ 3 กรดไอโซซิตริกถูกเปลี่ยนเป็นกรดแอลฟา-คีโตกลูตาริก (α-Ketoglutaric acid) ในปฏิกิริยานี้มีการสร้าง NADH + H+ จาก NAD+ และมีการดึง CO2 ออกด้วย เอนไซม์ที่เร่งปฏิกิริยาของขั้นตอนนี้คือ ไอโซซิเตรตดีไฮโดรจีเนส (Isocitrate dehydrogenase)
ปฏิกิริยาที่ 4 กรดแอลฟา-คีโตกลูตาริกจะทำปฏิกิริยากับโคเอนไซม์ เอ กลายเป็น ซักซินิลโคเอนไซม์ เอ (Succinyl CoA) ในขั้นตอนนี้มีการสร้าง CO2 และ NADH + H+ จาก NAD+ ด้วย เอนไซม์ที่ทำหน้าที่เร่งการเกิดปฏิกิริยาในขั้นตอนนี้คือ เอนไซม์แอลฟา-คีโตกลูตาเรต ดีไฮโดรจีเนส (α-Ketoglutarate dehydrogenase)
ปฏิกิริยาที่ 5 สารซักซินิลโคเอนไซม์ เอ เป็นสารที่มีพลังงานสูง เมื่อแตกตัวเป็นกรดซักซินิกจะมีการปลดปล่อยพลังงานออกมาสร้าง GTP ได้ 1 โมเลกุล (เทียบเท่า ATP 1 โมเลกุล) โดยการเร่งปฏิกิริยาของเอนไซม์ซักซินิลโอเอนไซม์ เอ ซินเทส (Succinyl CoA synthase) ปฏิกิริยานี้มีการเติม H2O จำนวน 1 โมเลกุล
ปฏิกิริยาที่ 6 กรดซักซินิกจะปล่อย 2H ให้แก่ FAD ได้เป็น FADH2 และกรดซักซินิกจะเปลี่ยนเป็นกรดฟิวมาริก (Fumaric acid) โดยมีเอนไซม์ซักซิเนตดีไฮโดรจีเนส (Succinate     dehydrogenase) เป็นตัวเร่งปฏิกิริยา
ปฏิกิริยาที่ 7 กรดฟิวมาริกถูกเติม H2O 1 โมเลกุล ได้ผลิตภัณฑ์เป็นกรดมาลิก (Malic acid) โดยมีเอนไซม์ฟิวมาเรส (Fumarase) เป็นตัวเร่งปฏิกิริยา
ปฏิกิริยาที่ 8 กรดมาลิกสูญเสีย 2H ให้แก่ NAD+ ได้ผลิตภัณฑ์เป็น  NADH + H+ และกรดออกซาโลแอซีติก โดยมีเอนไซม์มาเลตดีไฮโดรจีเนส (Malate dehydrogenase) เป็นตัวเร่งปฏิกิริยา กรดออกซาโลแอซิติกที่ได้จากปฏิกิริยาในขั้นตอนนี้จะไปรวมตัวกับแอซิติลโคเอนไซม์ เอ แล้วกลับเข้าสู่วัฏจักรเครปส์ในรอบถัด ๆ ไป
ภาษาเขมรลาวเดิม

ภาษาเขมรลาวเดิม บ้างเรียก ภาษาลาวเดิม เพื่อจำแนกกลุ่มโดยเฉพาะ เป็นภาษาหนึ่งที่ใช้สื่อสารในจังหวัดราชบุรี มีลักษณะใกล้เคียงกับภาษาไทยถิ่นอีสาน และไม่มีความสัมพันธ์กับภาษาเขมรเลย
ประวัติ.
สันนิษฐานว่าบรรพบุรุษของชาวเขมรลาวเดิม เป็นชาวลาวที่ถูกกองทัพเขมรกวาดต้อนไปไว้กรุงกัมพูชา ครั้นกองทัพไทยไปตีกัมพูชาเมื่อ พ.ศ. 2314 จึงได้กวาดต้อนทั้งชาวลาวและเขมรจากเมืองโพธิสัตว์ เสียมราฐ และพระตะบองกลับมาด้วย จึงได้ชื่อนี้มา ดังปรากฏใน "พงศาวดารเขมร ตั้งแต่ครั้งกรุงธนบุรีจนนักองเองเข้ามาอยู่กรุงเทพฯ" ความว่า
"...ครั้นกองทัพไทยเลิกกลับมา สมเด็จพระนารายณ์ราชาก็พากองทัพญวนขึ้นมารักษาเมืองดังเก่า เจ้าพระยาจักรีเดินทัพกลับมากลางทาง ทราบว่าญวนขึ้นมาช่วยเขมร ก็กวาดต้อนครอบครัวเมืองบาราย เมืองโพธิสัตว์ และจับได้ขุนนางเขมร คือพระยายมราช ชื่อควร พระยาราชเดชะ ชื่อมู พระยาไกร ชื่อลาย พระยาแสนท้องฟ้า ชื่อลาย รวมกับครอบครัวที่ได้ในครั้งนั้นหมื่นเศษ ส่งเข้ามากรุงธนบุรี แล้วยึดเอาเมืองพระตะบอง เมืองนครเสียมราฐ ครอบครัวเขมรที่เข้ามาในครั้งนั้น เจ้ากรุงธนบุรี โปรดให้ไปตั้งบ้านเรือนอยู่เมืองราชบุรี"
ชาวเขมรที่ถูกกวาดต้อนมาจึงแบ่งเป็นสองกลุ่มคือ กลุ่มที่ใช้ภาษาไทยปนเขมร กับกลุ่มที่ใช้ภาษาลาว เฉพาะกลุ่มที่ใช้ภาษาลาวพบได้ที่ตำบลเจ็ดเสมียน ตำบลคุ้งกระถิน ตำบลคุ้งน้ำวนในอำเภอเมืองราชบุรี, ตำบลวัดยางงาม ตำบลบ่อกระดาน ตำบลดอนทรายในอำเภอปากท่อ, ตำบลวัดเพลง ตำบลเกาะศาลพระในอำเภอวัดเพลง และตำบลหัวโพ ตำบลวังเย็น ตำบลวัดแก้ว ตำบลบางแพในอำเภอบางแพ แต่ปัจจุบันประชากรสองชาติพันธุ์นี้มักสมรสข้ามกลุ่มกันตามพลวัตทางสังคม จากการศึกษาเมื่อ พ.ศ. 2546 พบว่ามีชุมชนที่ใช้ภาษาเขมรลาวเดิมเป็นภาษาเดียวจำนวน 9 หมู่บ้าน และชุมชนสองภาษา (ไทยกลางกับเขมรลาวเดิม) จำนวน 9 หมู่บ้าน
ปัจจุบันภาษาเขมรลาวเดิมใกล้สูญหาย เหลือเพียงคนสูงอายุใช้ในการสื่อสารเพียงไม่กี่คน เพราะชาวเขมรลาวเดิมมองว่าอัตลักษณ์ของตนนั้นดูน่าอับอายมากกว่าจะเป็นเรื่องน่าชื่นชม ส่วนชาวเขมรลาวเดิมกลุ่มที่ใช้ภาษาเขมร กลับมีสถานะที่แย่กว่าเขมรลาวเดิมกลุ่มที่ใช้ภาษาลาว เพราะการสำรวจใน พ.ศ. 2545 พบผู้ใช้ภาษาเขมรราว 8-10 คนซึ่งเป็นผู้สูงอายุทั้งหมด โดยใช้ภาษาไทยเจือเขมรเป็นคำ ๆ เป็นภาษาผสมสำหรับสื่อสารกับคนรุ่นเดียวกัน และไม่ตกทอดสู่ลูกหลาน
ลักษณะ.
ภาษาเขมรลาวเดิมใกล้เคียงกับภาษาลาวครั่งและลาวหลวงพระบาง จัดอยู่ในกลุ่มภาษาลาวหลวงพระบาง ตระกูลภาษาไทตะวันตกเฉียงใต้ ปัจจุบันมีสถานะเป็นภาษาในวงล้อม (Enclave language) เพราะล้อมรอบด้วยภาษาไทยกลางและภาษาลาวเวียง ในอนาคตชุมชนภาษาเขมรลาวเดิมอาจหายไปจากจังหวัดราชบุรีและไม่มีผู้ใดใช้ภาษานี้ในชีวิตประจำวัน เนื่องจากมีการเปลี่ยนภาษา (language shift) ให้กลมกลืนกับภาษาอื่น โดยเฉพาะภาษาลาวครั่งเพราะภาษาทั้งสองมีความใกล้เคียงกันมากทั้งด้านศัพท์และเสียง สิ่งที่ต่างกันมีเพียงเสียงสระ ใ ไม้ม้วน ซึ่งภาษาเขมรลาวเดิมใช้เสียง [au] ในขณะที่ภาษาลาวครั่งใช้เสียง [ai] และพบว่าผู้พูดภาษาเขมรลาวเดิมที่มีอายุน้อยมักมีการแปรระหว่างเสียง [au] ~[ai] อีกทั้งประเพณีของคนกลุ่มนี้ไม่สู้จะมีเอกลักษณ์เด่นชัด
ทั้งนี้ภาษาเขมรลาวเดิมจะมีการแปรเสียงต่าง ๆ ตามสำเนียงตน เช่น
ตัวอย่างคำศัพท์.
<templatestyles src="Div col/styles.css"/>
ถนนลาดหญ้า

ถนนลาดหญ้า (อักษรโรมัน: Thanon Lat Ya) เป็นถนนสำคัญสายหนึ่งในพื้นที่เขตคลองสาน กรุงเทพมหานคร มีลักษณะเป็นถนนขนาด 6 ช่องทางจราจร มีเกาะกลาง เขตถนนกว้าง 28 เมตร ระยะทางยาว 1,650 เมตร มีจุดเริ่มต้นจากวงเวียนใหญ่ซึ่งเป็นที่ตั้งพระบรมราชานุสาวรีย์สมเด็จพระเจ้าตากสินมหาราช ไปทางทิศตะวันออกเฉียงเหนือ ผ่านสามเหลี่ยมลาดหญ้า (จุดตัดกับถนนอิสรภาพและถนนท่าดินแดง) ข้ามคลองสมเด็จเจ้าพระยา ผ่านทางแยกคลองสาน (จุดตัดกับถนนสมเด็จเจ้าพระยาและถนนเจริญนคร) ไปสิ้นสุดที่หน้าสำนักการศึกษา กรุงเทพมหานคร บริเวณปากคลองสาน
ถนนลาดหญ้าเป็น "ถนนสายที่ 4" ในโครงการตัดและขยายถนน 11 สายในจังหวัดธนบุรีและจังหวัดพระนครเพื่อรองรับการก่อสร้างสะพานปฐมบรมราชานุสรณ์ (สะพานพระพุทธยอดฟ้า) เมื่อปี พ.ศ. 2472 ในรัชสมัยพระบาทสมเด็จพระปกเกล้าเจ้าอยู่หัว โดยพระราชกฤษฎีกาว่าด้วยการจัดซื้อที่ดินและอสังหาริมทรัพย์อย่างอื่น เพื่อตัดและขยายถนนฝั่งจังหวัดธนบุรีและจังหวัดพระนคร พ.ศ. 2473 ได้กำหนดแนวเส้นทางถนนสายที่ 4 ไว้ตั้งแต่ท่าสินค้าริมแม่น้ำเจ้าพระยา ผ่านถนนสายที่ 2 (ปัจจุบันคือถนนสมเด็จเจ้าพระยา) ถนนสายที่ 3 (ปัจจุบันคือถนนอิสรภาพ) และผ่านถนนสายที่ 1 (ปัจจุบันคือถนนประชาธิปกและถนนสมเด็จพระเจ้าตากสิน) ที่วงเวียน ไปสิ้นสุดที่ท่าสินค้าริมคลองบางกอกใหญ่
สมเด็จพระเจ้าบรมวงศ์เธอ กรมพระยาดำรงราชานุภาพ ทรงตั้งชื่อถนนสายต่าง ๆ ในโครงการดังกล่าวถวายพระบาทสมเด็จพระปกเกล้าเจ้าอยู่หัวโดยใช้เกณฑ์ "มหาชัย" ที่ไทยรบชนะพม่าในรัชสมัยสมเด็จพระเจ้าตากสินมหาราชและพระบาทสมเด็จพระพุทธยอดฟ้าจุฬาโลกมหาราช สำหรับถนนสายที่ 4 ทรงตั้งชื่อว่า ถนนลาดหญ้า เพื่อเป็นอนุสรณ์ถึงคราวสมเด็จพระบวรราชเจ้ามหาสุรสิงหนาททรงยกทัพรบชนะกองทัพพม่าที่ทุ่งลาดหญ้า แขวงเมืองกาญจนบุรี ในปี พ.ศ. 2328 พระบาทสมเด็จพระปกเกล้าเจ้าอยู่หัวจึงทรงพระกรุณาโปรดเกล้าฯ พระราชทานชื่อถนนสายนี้ตามที่สมเด็จฯ กรมพระยาดำรงราชานุภาพทรงเสนอ ภายหลังทางการได้เปลี่ยนชื่อถนนลาดหญ้าช่วงวงเวียนใหญ่ถึงคลองบางกอกใหญ่เป็นถนนอินทรพิทักษ์
เชิงอรรถและอ้างอิง.
<templatestyles src="Reflist/styles.css" />
มหาสติปัฏฐานสูตร

มหาสติปัฏฐานสูตร หรือ สติปัฏฐานสูตร เป็นพระสูตรที่ว่าด้วยการเจริญสติ ที่เรียกว่า สติปัฏฐานสี่ อันเป็นทางสายเอกในอันที่จะนำพาผู้ปฏิบัติไปสู่การบรรลุมรรคผลนิพพานได้ 
มหาสติปัฏฐานสูตร เป็นพระสูตรสำคัญในพระพุทธศาสนาที่พระพุทธเจ้าตรัสแก่ชาวกุรุชนบท ชื่อว่ากัมมาสทัมมะ โดยปัจจุบันเมืองกัมมาสทัมมะอยู่ในกรุงนิวเดลี เมืองหลวงของประเทศอินเดีย สติปัฏฐานสูตรหรือมหาสติปัฏฐานสูตร เป็นพระสูตรที่พระพุทธเจ้าตรัสว่าเป็นแนวทางปฏิบัตินี้มีเป้าหมายเดียว คือ การบรรลุนิพพาน
มหาสติปัฏฐานสูตร เมื่อพิจารณาจากพระพุทธพจน์ตอนเริ่มพระสูตร อาจกล่าวได้ว่าพระสูตรนี้แสดงหลักการพัฒนาตนเพื่อเป้าหมายคือการบรรลุนิพพานสำหรับบุคคลหลายจริต หลายระดับ คือให้มีสติสัมปชัญญะตามดูอารมณ์กรรมฐานไม่ขาดตอนให้รู้เห็นเท่าทันตามความเป็นจริง เพื่อไม่ถูกครอบงำด้วยอำนาจกิเลสต่าง ๆ โดยมีแนวปฏิบัติ 4 ขั้นตอนไล่จากการตามพิจารณาอารมณ์กรรมฐานที่หยาบไปจนละเอียด คือ กาย เวทนา จิต และ ธรรม (เหตุเกิดเหตุดับ)
บทวิเคราะห์ศัพท์.
มหา เป็น คุณศัพท์ แปลว่า ใหญ่
สูตร เป็น นามกิตก์ แปลว่า การฟัง หรืออาจแปลได้อีกหลายความหมาย แต่ในที่นี้หมายถึงพระสูตรในพระไตรปิฎกหมวดสุตตันตปิฎก ซึ่งหมายถึง สิ่งที่ได้ฟังแล้วจำมาได้
สติปัฏฐาน ดูที่ สติปัฏฐาน 4
มหาสติปัฏฐานสูตร หมายถึง พระสูตรที่กล่าวถึงวิธีเจริญสติปัฏฐาน 21 บรรพะ อยู่ในพระสุตตันตปิฎก ทีฆนิกาย มหาวรรค เป็นสูตรที่ 9 รองสุดท้ายของวรรคนี้
สติปัฏฐานสูตร คือ พระสูตรที่กล่าวถึงวิธีเจริญสติปัฏฐาน สติปัฏฐานสูตรนี้อาจมีอยู่ในพระไตรปิฎกหลายที่แล้วแต่ท่านจะตั้งชื่อ แต่ที่นิยมเอามาพูดถึง จะอยู่ในพระสุตตันตปิฎก มัชฌิมนิกาย มูลปัณณาสก์ กล่าวถึงวิธีเจริญสติปัฏฐาน 21 บรรพะเหมือนในทีฆนิกายนั่นเอง
โครงสร้างสูตร.
ในมหาสติปัฏฐานสูตรท่านได้แสดงเรื่องเกี่ยวกับสติปัฏฐานไว้อย่างละเอียด โดยแบ่งแสดงออกเป็นข้อ ๆ เรียกว่า ปพฺพ (ปัพพะ, บรรพะ, ข้อ, แบบ) โดยในพระบาลีใช้คำว่า อปิจ (อะปิจะ - อีกอย่างหนึ่ง) เป็นเครื่องหมายในการแบ่งสติปัฏฐาน 4 อย่างลงไปอีก รวมทั้งสิ้น 21 บรรพะ เริ่มที่อานาปานบรรพะและไปสิ้นสุดที่สัจจบรรพะ
อรรถกถาของสูตรนี้ กล่าวว่า ชาวกุรุเป็นผู้ที่มีอัธยาศัยสมบูรณ์และมีสภาพแวดล้อมที่เหมาะสมจึงตรัสกรรมฐานไว้, ทรงแสดงพลววิปัสสนาญาณ คือ ขยญาณ และ ภังคญาณ ไว้เป็นหลักในตอนท้ายของทุกบรรพะ อีกทั้งในตอนท้ายอรรถกถา แสดงว่า มีผู้บรรลุหลังฟังสูตรนี้จบด้วย
อิรวัน

อิรวัน (เทวนาครี: इरवन्) หรือ อิราวัน เป็นโอรสของอรชุนกับนางนาคอุลูปีและได้รับการสักการะบูชาเป็นเป็นเทพเจ้าในศาสนาฮินดู นิยมนับถือในบรรดาชาวทมิฬในภาคใต้ของรัฐทมิฬนาฑู ประเทศอินเดียโดยมีเทวฐานะคือเทพอารักษ์ผู้คุ้มครองเทวสถานและหมู่บ้านของชาวทมิฬ
คณวัฒน์ จันทรลาวัณย์

นายแพทย์ คณวัฒน์ จันทรลาวัณย์ (เกิด 5 มิถุนายน พ.ศ. 2532) ชื่อเล่น เอ้ก เป็นแพทย์ นักการเมือง และนักธุรกิจชาวไทย อดีตรองโฆษกพรรคประชาธิปัตย์
ประวัติ.
คณวัฒน์เกิดเมื่อวันที่ 5 มิถุนายน พ.ศ. 2532 เป็นบุตรคนเดียว บิดามีเชื้อสายมาเลเซีย-จีน ส่วนมารดาเป็นไทยเชื้อสายจีน มีชื่อเล่นว่า "เอ้ก" (egg) จบการศึกษาชั้นประถม ที่โรงเรียนถนอมพิศวิทยา, มัธยมศึกษาตอนต้น ที่โรงเรียนบดินทรเดชา (สิงห์ สิงหเสนี) และมัธยมศึกษาตอนปลายจากโรงเรียนมหิดลวิทยานุสรณ์ โดยขณะศึกษาชั้นมัธยมปีที่ 4 เขาได้ไปศึกษาแลกเปลี่ยนที่โรงเรียนมัธยม Wewahitchka รัฐฟลอริดา สหรัฐ
การศึกษา.
คณวัฒน์ได้เข้าศึกษาต่อที่คณะแพทยศาสตร์ จุฬาลงกรณ์มหาวิทยาลัย (รุ่นที่ 63) ระหว่างศึกษา เข้าร่วมศึกษาและปฏิบัติงานที่ Information Center for Emerging Diseases, WHO Collaborating Centre for Research and Training on Viral Zoonoses และ Molecular Biology Laboratory for Neurological Disease ของโรงพยาบาลจุฬาลงกรณ์ สภากาชาดไทย เมื่อปี 2554 ภายใต้การดูแลของ ศ.นพ.ธีระวัฒน์ เหมะจุฑา เขาสำเร็จการศึกษาและได้เกียรตินิยมอันดับ 1 จากจุฬาลงกรณ์มหาวิทยาลัย หลังจากจบการศึกษาแล้ว นำเสนอโครงการพัฒนาระบบการบริหารจัดการโรคไข้สมองอักเสบในประเทศไทย และได้รับทุนรางวัลสมเด็จเจ้าฟ้ามหิดลประจำปี 2555 และเดินทางไปปฏิบัติงานในต่างประเทศ ณ Vaccine and Immunotherapy Center, Massachusetts General Hospital, Harvard Medical School ที่บอสตัน สหรัฐ
หลังจากกลับจากต่างประเทศ นายแพทย์คณวัฒน์ได้ไปปฏิบัติหน้าที่ ประจำโรงพยาบาลสมเด็จพระบรมราชเทวี ณ ศรีราชา ก่อนกลับมาศึกษาต่อด้านจักษุวิทยา ที่โรงพยาบาลจุฬาลงกรณ์
บทบาทการเมือง.
ในปี พ.ศ. 2558 เขาร่วมกับ ผศ. การดี เลียวไพโรจน์ และคณะ ก่อตั้ง บริษัท รักดี คราวฟันดิ้ง จำกัด เพื่อระดมทุนต่อยอดงานวิจัยและนวัตกรรมของประเทศไทย
ในปี พ.ศ. 2561 เขาข้าเป็นสมาชิกพรรคประชาธิปัตย์ และได้รับมอบหมายจากพรรคให้เป็นตัวแทนลงรับสมัครเลือกตั้งสมาชิกสภาผู้แทนราษฎรกรุงเทพมหานคร เขต 7 ประกอบด้วย เขตบางซื่อ ในการเลือกตั้งทั่วไปเมื่อวันอาทิตย์ที่ 24 มีนาคม พ.ศ. 2562 เขาไม่ได้รับเลือก และต่อมาได้รับแต่งตั้งเป็นคณะที่ปรึกษารัฐมนตรีช่วยว่าการกระทรวงสาธารณสุข (ดร.สาธิต ปิตุเตชะ) และ เป็นกรรมการองค์การเภสัชกรรมชุดปัจจุบัน